Тақдир: Барвақт сўнган юлдуз (ИнтерФутбол блоги)\nБундан атиги 15 йил аввал Адриано Лейте Рибейро ўзининг мафтункор ўйинлари билан эл оғзига тушган, Роналдонинг вориси мақомига лойиқ топилганди. Лекин чўққига талпинган шиддатли парвоз тўсатдан тўхтаб қолди. Football.ua вакилларининг қуйидаги материали вориснинг аянчли фаолияти ҳақида.\nБу футболчи мукаммал техника, қудратли жисмоний қувват ва ўта чаққон оёқлар соҳиби эди. 2000-йиллар аввалида PES серияси мусобақаларининг ёрқин юлдузларидан бирига айланган ҳужумчининг зарбалари афсонавий «сўйлоқ» - Роналдони эслатарди. 2003|2004 йиллар мавсумининг дастлабки турларида «Парма» сафидаги 9 учрашувда 8та гол урган Адриано тез орада «Интер» даражасига кўтарилди. Сайёрамизнинг энг сара футболчилари қаторидан жой олиши аниқ бўлиб улгурган даъвогар учун бу мантиқан тўғри йўл эди. Миландаги фаолияти давомида Адриано «Скудетто»нинг 4 карра соҳибига айланган бўлсада, мухлис ва мутахассисларга бир жумбоқ ҳанузгача тинчлик бермай келмоқда: «Агарда у бошқа жамоага ўтганида нима бўларди?»\nЧинакам профессионал спортчига хос бўлмаган тарзда ўтказилган бир неча йиллардан сўнг Адриано ўзининг асосий вақтини Рионинг бадавлат туманларидан бири - Барра-да-Тижукада ўтказмоқда. Баъзан ўзи туғилиб-ўсган Вила-Крузейрога йўл олиб, эски қадрдонлари билан чақчақлашади, болакайларга совғалар улашади.\nҲозир ҳужумчи 37га чиқди. Лекин болаларга хос кўринишини бой бермаган, ҳатто айрим жиҳатларида ижобий ўзгаришлар ҳам йўқ эмас. «Вақти-вақти билан бу ерда кечки базмлар бўлиб туради. Аммо аввалгидек сершовқин эмас. Бир пайтлари келиб-кетувчиларнинг сафи аримасди. Қўшнилар эса тўс-тўполонлардан шикоят қилишарди. Энди у анча босилиб қолди, вазмин йигитга айланди», - дейди ҳужумчининг қўшниси Карлос Алмейда.\nГарчи бу эътирофни жиддий ўзгаришга тенглаб бўлмасада, Адрианода ижобий фазилатлар кўпайганлиги аниқ. Авваллари у ичкиликка ружу қўйган, полиция ходимлари эътиборини тортишга ҳам улгурганди. Энди ўртоқлари унинг футболга қайтиш режаси ҳақида гапиришмоқда. Тўғри, бир пайтлари ҳужумчи қуйи лига вакили - «Майами Юнайтед»да ўз имкониятларини синовдан ўтказганди. Бироқ унинг «Инстаграм»да намойиш этган суратидан хулоса чиқарадиган бўлсак, тарвуздек қорин билан жиддий машғулотларда қатнашишига шубҳа уйғонади. Аммо кечки базмларга чек қўйганлиги ҳақиқатга яқин. Футболчининг руҳий ҳолати ҳам аввалгидек эмас, рақиб жарима майдончасига ўзига хос шиддат билан бостириб киришига кўпчилик ишонмаяпти. Йиллар ўз таъсирини кўрсатиб, футболчида ишончсизлик кайфиятини юзага келтирган. Бу эса Адрианога ўз фаолиятини чинакам прфессионалларга хос тарзда якунлашида халал бериши мумкин.\nХўш, жаҳон миқёсидаги юлдузга қиёсланаётган, Италияда «Император» унвонига сазовор бўлган ҳужумчининг ғойиб бўлиши сабаби нимада?\nБир мудҳиш воқеа, аниқроғи, фожиа Адриано учун кучли зарба бўлди ва оқибатда Роналдонинг вориси 30 ёшли бақалоққа айланди. Футболчи отасидан жудо бўлганди.\n2004 йилнинг 25 июлида Адриано Америка кубогининг Лимадаги финалида ҳисобни тенглаштирган, кейин Бразилия пенальтилар сериясида Аргентинани маҳв этганди. «Император» ўша асабий паллада масъулиятни ўз зиммасига олиб, биринчи зарбани ўта совуққонлик билан голга айлантирган ва жамоадошларига руҳий мадад берганди. Нуфузли совринни ҳужумчи энг яқин кишиси - отасига бағишлади. «Бу кубокни отамга бағишлайман. У менинг энг яқин дўстим, доимий ҳамкорим», - деганди кўз ёшларини тия олмаган Адриано ўйиндан кейин.\nАфсуски, футболчининг отаси Альмир жиддий хасталикка чалинганди. Перудаги тарихий ғалабадан кейин 9 кун ўтгач, 45 ёшли Альмир юрак хуружи туфайли оламдан ўтди. Ўшанда Адриано 22га чиққанди. «Отаси Адрианога доимо ғамхўрлик қилар ва имкони борича қўллаб-қувватлаб турарди. Бироқ кутилмаганда Бразилиядан отаси вафот этганлиги ҳақида хабар қилишди. Гўшакни ўрнига қўйишга ҳам ҳоли етмаган Адриано ўкириб йиғлаб юборди. Ўша кундан бошлаб мен ва Моратти уни худди ўз укамиздек асраб авайлайдиган бўлдик», - деганди «Интер»нинг собиқ ҳимоячиси Хавьер Занетти ўз жамоадоши ҳақида.\nБразилияликларнинг ўша даврдаги бош мураббийи Карлос Альберто Паррейрани ёш шогирди қанчалик лол қолдирганини қуйидаги эътирофдан билиб олиш мумкин: «Адриано албатта, футбол тарихига киради. Навбатдаги 3та ЖЧда у бунданда самаралироқ ўйин кўрсатишига асло шубҳа қилмайман». Бироқ ҳужумчининг савияси шиддатли тарзда пасая бошлади. Айтишларича, Адриано ҳар оқшом ҳеч бир сабабсиз базмлар уюштирар, ичкиликка муккасидан кетганди.\n«Ўша даврда мен фақат ичганимдан кейин ўзимни бахтиёр ҳис этардим. «Интер»даги устозим Роберто Манчини ва жамоадошларим маст ҳолда машғулотга келаётганимни билишарди. Мен эса машғулотдан қолиб кетиш ёки кечикиб боришдан қўрқиб, ухламасдим. Шу боис, тиббий бўлимда тунаб, журналистларга мушакларимни даволаётганимни баҳона қилардим», - деганди ҳужумчи 2017 йилда берган интервьюсида. Жамоадошларининг Адрианони тушкунликдан халос этиш йўлидаги барча уринишлари зое кетди.\n«У футбол ўйнашни, голлар уриб, бармоғи билан осмонни кўрсатган ҳолда уларни отасига бағишлашни давом эттирди. Бир куни Иван Кордоба Адрианога шундай деди: «Адри, сен Роналдо ва Ибрагимовичнинг қоришмаси эканингни биласанми? Истасанг, футбол тарихидаги энг зўр ўйинчи бўласан!» Аммо бу мақтовлар ҳам самара бермади», - деганди Занетти маъюс оҳангда.\nШунга қарамасдан, Адриано ўз фаолиятини тиклаш йўлидаги уринишларини тўхтатмади ва икки йилдан кейин шундай имкониятга эга бўлди.\n2006 йилда Рональдиньо, Кака ва Адрианолар етакчилигидаги Бразилиянинг Германияга йўл олишига бир неча кун қолганида, «Император» базм уюштиришга қарор қилганди. «Тантана Риодаги Олимпия парки ёнидаги «Куэбра Мар» клубида ташкил этилди. Ҳаммамиз Дидикодан (Адрианонинг энг яқин қадрдонлари орасидаги тахаллуси) ҳайратда эдик. Унинг Германиядан жаҳон кубоги ва энг яхши тўпурар унвони билан қайтишига шубҳа қилмасдик», - дея хотирлайди ўртоқларидан бири.\nБазм учун бу хилват гўшанинг танланиши бежиз эмасди. У Адриано улфатлари ичидаги наркотик моддалар савдосига алоқадор кишилар учун хавфсиз жой эди. Қаҳрамонимиз улар билан бирга улғайган, Вила-Крузейро кўчаларида ялангоёқ тўп сурганди. Энди уларнинг кўпчилиги таниқли жиноятчиларга айланишганди.\n«Депрессия ва алкоголь Адрианонинг доимий ҳамроҳига айланиб қолганди. Охир-оқибат, у ёлғиз қолди. «Инстаграм»да доимо мухлислар қуршовида, аммо аслида ундай эмас, Адриано футболга бўлган қизиқишини ҳам йўқотди», - дейди ўз номини айтишни истамаган дўсти.\nГермания мундиали Адрианони янада юксакроқ чўққига олиб чиқиши кутилганди. Бироқ ҳужумчи аввалги «Император» эмасди. У Австралия ва Ганага гол уришдан нарига ўта олмади, Франция билан бўлган чорак финал баҳсида оёқлари тўпга тегмади, ҳисоби. Бразилия мусобақани барвақт тарк этди.\n24га чиққан пайтида Адриано терма жамоада 12, клуб миқёсида эса 156 марта майдонга тушганди. Интиҳонинг илк босқичи шу кўрсаткичлар билан бошланди.\n2006|2007 йиллар мавсумида ҳужумчи «Интер»га атиги 6та гол тақдим этди, кейинги мавсумни ҳам суст бошлади. Муҳитни ўзгартириш зарурлигини англаган Моратти уни Бразилияга таътилга жўнатди. Адриано «Сан-Паулу» билан машқ қилиб, кейин мавсум якунига қадар ижарада тўп суришга рози бўлди. Дебют учрашувидаги «дубл»дан кейин мухлисларда ишонч уйғонди, унинг номи ёзилган футболкалар тезда сотилиб кетди.\nЯнги жой, эски «тоғора»\nБироқ муваффақият чақмоқдек ярқ этдию, сўнди. «Сантос» ҳимоячиси Домингога бош билан зарба бергани учун Адриано майдондан четлатилди, кейин машғулотга кечиккани ва фотограф билан муштлашгани учун жаримага тортилди. Охир-оқибат, ҳужумчи «Интер»га қайтган бўлсада, 2009 йилда яна ватанига йўл олди. Тўғри, бу сафар ташрифи муваффақиятли бўлди. У «Фламенго» сафида 19та гол уриб, жамоанинг 17 йиллик танаффусдан сўнг шоҳсупага кўтарилишига муносиб ҳисса қўшди. Кейин уни «Рома» Европага қайтарди. Аммо тез орада «бўрилар» чучварани хом санашгани маълум бўлди - Римдаги 7 ой давомида «Император» бор-йўғи 8 марта кўриниш берди.\n2011 йилнинг ноябрида «Коринтианс» Адриано учун охирги, лекин ажойиб имкониятни туҳфа этди. Натижада мухлислар яқинда бутсаларини михга илган Роналдони эслаб қолишди. Бироқ тақдирнинг қалтис ҳазили барча умидларни пучга чиқарди - Адриано жиддий жароҳат туфайли сафдан чиқди. Шундан кейин талаб даражасида ўйнай олишига кўзи етмагач, аламини ичкиликдан ола бошлади.\nОртга қайтиб, яна олға!\nОлти ойдан кейин таркибга қайтган Адриано илк учрашувда «Атлетико Минейро» дарвозасини ишғол этиб, «Коринтианс»ни фахрли чемпионликка яқинлаштирди. Бартараф этишнинг умуман иложи бўлмаган кучли зарба натижасида тўсинга тегиб дарвозадан жой олган тўп ўз соҳибига унутилган шуҳратини қайтарди. Қизиғи шундаки, Адриано голни нишонлаш чоғида футболкасини ечиб, спортчига хос бўлмаган дўмбоқ қорнини кўз-кўз қилди. Якунда унинг жамоаси шоҳсупага кўтарилди, унга ишонмаганлар тилларини тишлаб қолишди. Бироқ тез орада Адриано яна ғойиб бўлди.


Ватандошларимизга “Янги йилда қандай совға олишни хоҳлайсиз?” деган савол билан мурожаат қилинди. - IF\nВатандошларимизга “Янги йилда қандай совға олишни хоҳлайсиз?” деган савол билан мурожаат қилинди.\nЙил якунланмоқда ва барчамиз янги 2021 йилни кириб келишини интиқлик билан кутмоқдамиз. Янги йил байрами барчани тўкин ясатилган дастурхон атрофида жамлайди ва янги орзулар билан қувончли кунларни бахш этади.\nАлбатта, шундай кунда яқинларингиз, дўстларингиз ва оила аъзоларингизга яхши тилаклар билан совға улашишни хоҳлайсиз. Лекин кўпинча совға танлашда қийналишингиз, шубҳасиз.\n«Ижтимоий фикр» Маркази социологлари юртдошларимиз янги йил байрамига қандай совға олишни хоҳлашларини билиш мақсадида сўровнома ўтказишди.\nРеспондентларга “Янги йилда қандай совға олишни хоҳлайсиз?” деган савол билан мурожаат қилинди.\nСўровномага кўра аксарият иштирокчилар (41%) "эътибор"ни янги йил учун энг яхши совға, деб билишар экан. Респондентларнинг\n38 фоизи нақд пул кўринишидаги совғалар ҳам байрамда энг муносиб совға эканлигини таъкидлаганлар. 19% қатнашчилар турмушда зарур ва фойдали нарсаларни байрам совғаси сифатида қабул қилишни маъқул кўришар экан. Жавоб берганларнинг атиги 2 фоизи чин кўнгилдан берилган туҳфани афзал билишди.\nСўровнома Марказнинг телеграмм канали орқали онлайн тарзда ўтказилганлиги боис Республика бўйлаб иштирокчиларни қамраб олиш имконини берди. Сўровномада 1162 нафар респондент иштирок этди ва натижалар уларнинг жинси ҳамда ёшига нисбатан тақдим қилинди.\nСўровнома тури: @ijtimoiyfikruz telegram каналида- онлайн овоз бериш. Тадқиқот объекти: Ўзбекистон аҳолиси.


Минг шукрки, шундай даврларга ҳам етиб келдик\nБўш вақтда 6 июл 2021 421\nҲозирда такрорий экин турлари 30 дан ошиб кетган.\nЎзбекистон дунё ҳамжамиятига жадал кириб бормоқда. Бу борада сўнгги йиллардаги ўзгариш ва ютуқлар барча соҳаларда кузатилмоқда. Бугунги кунда Президентимиз ҳар бир соҳа ривожига катта эътибор қаратяпти. Мавжуд муаммо ва камчиликлар бартараф этилиб, ривожланиш, юксалишнинг мустаҳкам пойдевори яратиляпти. Энг муҳими, биз ўзлигимизни, ҳақ-ҳуқуқимизни, маданиятимиз, маъанавиятимиз, тарихимизни янада теранроқ англаб боряпмиз. Бугун дунё бизни, Ўзбекистонни тан олди. Юртдошларимиз, айниқса, келажак авлодларимиз бўлмиш ёшларимиз ўзига бек, ўзбек эканлигини ҳар соҳада намоён этиб келмоқда.\nАйниқса, Ўзбекистоннинг бугунги ривожланиши, дунё ҳамжамиятида ўз ўрнини топа билишида давлатнинг ҳаётий дастурлари тузилиши ҳамда улар негизида салмоқли ва адолатли қарорлар, шунингдек,ҳаққоний фармонлар қабул қилинишида деб биламиз. Жумладан, давлатимиз раҳбарининнг 2017 йил 7 февралдаги “Ўзбекистон Республикасини янада ривожлантириш бўйича Ҳаракатлар стратегияси тўғрисида”ги фармони халқимизнинг муносиб ҳаёт кечириши, бунёдкорлик салоҳиятини рўёбга чиқариш учун зарур шарт-шароитлар яратяпти. Бугунги кунда юртимиздаги бошқа кўплаб соҳалар сингари қишлоқ хўжалиги ва унга зарур бўлган малакали кадрлар тайёрлаш масалаларига ҳам катта эътибор қаратилмоқда.\nХабарингиз бор, Президентимизнинг 2019 йил 23 октябрдаги “Ўзбекистон Республикасида қишлоқ хўжалигини ривожлантиришнинг 2020 – 2030 йилларга мўлжалланган стратегиясини тасдиқлаш тўғрисида” ги фармони эълон қилиниб, белгиланган вазифаларни амалга ошириш бўйича чора – тадбирлар дастури тасдиқланди. Бу тармоқ келажагини белгиловчи дастурга айланди. Унда белгиланган барча банд, вазифалар, албатта, мамлакат ривожининг асосий омилларидан бири бўлган қишлоқ хўжалиги истиқболи учун жуда муҳим ва қимматлидир. Хусусан, она заминимиз, тупроқдаги гумус миқдорини яхшилаш бўйича амалга ошириладиган ишларга эътибор қаратайлик. Дастурда унинг миқдорини 2021 йилда 5, 2025 йилда 10, 2030 йилгача эса 15 фоизга ошириш кўзда тутилган. Тупроқнинг унумдорлик ҳолати ҳамда дастурда белгиланган чора – тадбирларни амалга оширилиши натижасида республика агро – озиқ-овқат маҳсулотларини экспорт қилиш ҳажмини 2021 йил учун 2,8, 2025 йил учун, 10 миллиард АҚШ долларида, яъни 3,5 баробар ошириш белгиланган.\nЎзбекистон Республикаси мустақиллигининг 30 йиллиги яқинлашиб келаётган аснода қишлоқ хўжалиги бўйича эришилган бир қатор ютуқларни ёдга олиш фойдадан холи бўлмайди.\nМамлакатда деҳқончилик тизими буткул ўзгартирилиб, пахта яккахокимлигига бутунлай барҳам берилди. 1990 йилларда пахтачилик комплексида ғўза майдонлари 1 миллион 720 минг гектардан иборат бўлса, ҳозирда 1 миллион 033 минг гектарни, бошоқли дон экинлари суғориладиган ерларда 1 миллион 283 минг гектарни ташкил этмоқда. Суғориладиган ерларда ғаллачиликдаги ўртача ҳосилдорлик гектар бошига 22,2 центнер атрофида бўлса, сўнгги йилларда 61,6 центнерга, ялпи ҳосил 6 729 000 тоннага етди.\nДеҳқонларимиз учун яна бир қувонарли ҳолатни айтадиган бўлсак, бошоқли дон экинлари ўримидан кейин, йилнинг сув таъминотига кўра, 800-900 минг гектар майдонга такрорий экинлар экилмоқда. Бунинг ижобий томони, аввал беда, ғўза, маккажўхори ҳамда бошоқли дон экинлари экилган бўлса, ҳозирда такрорий экин турлари 30 дан ошиб кетган. Бу эса иқлим ер ва сув ресурсларидан унумли фойдаланиб, бир йилда 2–3 марта ҳосил олиш қўшимча даромад келтириши баробарида яна кўплаб ишчи ўринлари яратиляати. Қишлоқ хўжалиги маҳсулотлари билан ички бозор тўлиқ таъминланиб, экспорт қилиш имкониятларини оширишига ҳам хизмат қилмоқда.\nШуни алоҳида қайд этиш жоизки, мамлакатимизда етиштирилаётган сабзавот, полиз, мева-боғдорчилик маҳсулотларига хорижий давлатларда эътибор ҳамда уларнинг географияси йилдан – йилга ортиб бормоқда. Жумладан, 2020 йилда коронавирус пандемияси авж олган ва дунёда турли чекловлар ўрнатилганига қарамай, 53 хилдан ортиқ мева – сабзавот маҳсулотлари 61 дан ортиқ давлатга экспорт қилинган ва бу ҳолат янада кенгаймоқда. Жумладан, бунга амалий мисол тариқасида АҚШ, Канада, Хитой, Малайзия, Индонезия, Сингапур, Марокаш, Кипр, Туркия, Саудия Арабистони, Бирлашган Араб Амирликлари, Франция, Испания, Хорватия, Польша, Болгария, Болтиқ бўйи давлатлари, Жазоир, Корея, Япония, Бразилия, Исроил, Австрия, Россия, МДҲ давлатлари ва бошқаларни келтириш мумкин. Энг юқори талаб бўлган маҳсулотлар турларига эътибор қаратсак, булар: сабзавотлардан – қовоқ, қалампир, пиёз, кўк пиёз, картошка, қизил лавлаги, шолғом, мевалардан – шафтоли, қулупнай, лимон, анор, узум, қуритилган маҳсулотлардан – бодом, писта, майиз ва бошқалардир.\nРеспубликамизда 2019 йилга нисбатан 2020 йилда юқорида қайд этилган сабзавот маҳсулотлари 1,9, мевалар 1,9, узум 1,5 баробарга, полиз экинлари 6 баробарга кўп экспорт қилинишига эришилган.\nЭкспорт қилинаётган маҳсулотлар ассортиментини таҳлил қилалиган бўлсак, булар қадим замонлардан буён деҳқонларимиз томонидан муваффақиятли даражада етиштириб келинишини алоҳида таъкидлаш жоиз эмас деб биламиз. Ушбу маҳсулотларни етиштиришни деҳқонларимизга ўргатишни ва тушунтиришнинг ҳам ҳожати йўқ, фақатгина ҳозирги замон, яъни, экспорт талабларига мослаштириш, инновацион етиштириш, сақлаш, қуритиш технологиялари ва техникаларини таништириш бўйича малака ошириш талаб этилади. Шунингдек, ушбу маҳсулотлар майда хўжаликларда тайёрланаётганлигини инобатга олиб, уларни массивлаштириш ёки бир ҳудудда бир турдаги маҳсулот етиштириш деҳқончилик сиёсатига жадал ўтиш талаб этилмоқда. Бу жараёнларга марказлаштирилган ҳолда, томорқа ер эгалари майдонларини жалб этилиши ҳамда уларни иқтисодий жиҳатидан ҳар тарафлама қўллаб – қувватлашнинг янги механизимини ишлаб чиқиш ва жорий этиш, ушбу йўналишда туб ўзгаришларга олиб келишади. Чунки, хусусий секторда ҳамда фермер хўжаликларида турли сабабларга кўра, 10 – 30 фоизгача маҳсулот йўқотилади ёки стандарт сифати бузилади. Бунинг асосий сабабларидан бири дастлабки сақлаш ва қайта ишлаш тизимини сустлигида деб баҳолаш мумкин. Фермерлар ва шахсий хўжалик эгалари ҳам ортиқча маҳсулотларини нобуд қилмасдан, иқтисодий фойда олиш учун етиштирилган маҳсулотини бемалол келишилган нархда топшириши мумкин бўлган ташкилот ёки корхона ҳар бир ҳудудда бўлиши мақсадга мувофиқ бўлар эди. Чунки, республикамизнинг саноат ташкилотлари деярлик чиқитсиз ишлаш тизимига ўтиб бўлган. Эндиги навбат албатта қишлоқ хўжалигигадир.\nРеспублика аҳолисини озиқ-овқат маҳсулотларига бўлган талабини қондириш, экспорт салоҳиятини ошириш мақсадида худудларнинг тупроқ – иқлим шароити ва сув таъминотидан келиб чиқиб, биргина жорий йилда такрорий экин майдонларига жами 872,8 минг гектар, шундан 111,6 минг гектар сабзавот, 32,8 минг гектар картошка, 39,3 минг гектар полиз, 58,3 минг гектар мойли, 295,9 минг гектар дуккакли дон, 62,7 минг гектар шоли, 42,1 минг гектар тариқ, 7,6 минг гектар супурги ва 222,6 минг гектар озуқа экинлари экилиши режалаштирилган. Ушбу майдонлардан жами 10,7 млн тонна, жумладан, 2,2 млн. тонна сабзавот, 474,7 минг тонна картошка, 734,8 минг тонна полиз, 114,3 минг тонна мойли, 442,8 минг тонна дуккакли дон, 260,5 минг тонна шоли, 73,9 минг тонна тариқ, 57,9 минг тонна супурги ва 6,2 млн. тонна озуқабоп маҳсулотлар етиштирилиши прогноз қилинмоқда.\nДавлатимиз раҳбари томонидан аграр таълим тизимини янада такомиллаштиришга жуда катта эътибор қаратилиб, соҳани ривожлантириш бўйича бир қатор фармон ва қарорлар имзоланди. Жумладан, Президентимизнинг 2017 йил 24 мартдаги “Қишлоқ ва сув хўжалиги тармоқлари учун мухандис-техник кадрлар тайёрлаш тизимини тубдан такомиллаштириш чора-тадбирлари тўғрисида” ги, 2018 йил 8 майдаги “Тошкент давлат аграр университетида олий маълумотли кадрлар тайёрлаш тизимини тубдан такомиллаштириш тўғрисида” ги, 2019 йил 19 августдаги “Тошкент давлат аграр университети фаолиятини янада такомиллаштириш чора-тадбирлари тўғрисида” ги ҳамда 2020 йил 30 июлдаги “Аграр таълим тизимини янада такомиллаштириш чора-тадбирлари тўғрисида”ги қарорлари мамлакатимизда аграр соҳани ривожлантириш учун дастуруламал ҳужжат бўлиб хизмат қилмоқда.\nУшбу қарорларда таъкидланганидек, Тошкент давлат аграр университети ва унинг филиаллари ҳамда янги ташкил этилган унга издош қишлоқ хўжалиги институтларида давр талабларига мос бўлган янги факультетлар ва кафедралар ҳамда сиртқи таълим жараёни ташкил этилиб, улар ўз фаолиятини олиб бормоқда. Сўнгги йилларда дунёнинг 90 дан ортиқ етакчи олий ва илмий – тадқиқот муассасалари билан ҳамкорлик алоқалари ўрнатилди. Ҳозирги кунда университетда АҚШ, Германия, Россия, Польша давлатларининг 7 та олий таълим муассасалари билан тузилган ҳамкорлик шартномаларига асосан, 7 та бакалавриат таълим йўналиши ҳамда 6 та магистратура мутахассислиги бўйича қўшимча таълим дастурлари жорий этилган. Бу борадаги ишлар университет филиаллари ҳамда янги ташкил этилган институтларда ҳам йўлга қўйилмоқда. Шуни алоҳида таъкидлаш лозимки, мустақилликнинг сал кам 26 йили давомида собиқ тизим программаси бўйича кадрлар тайёрланди. Соҳа бўйича хорижий давлатлар билан мутлақо алоқалар бўлмаган, ҳатто, ўзаро ҳамкорликда икки давлатлар ўртасида кадрлар тайёрлаш бўйича сўз бўлиши мумкин эмас эди. Ана энди ҳар соҳа учун дунё эшиклари очилди ҳамда бунинг сарф-харажатларини давлат ўз зиммасига олди. Бунинг биргина натижаларини университетимиз мисолида келтирсак.\nСўнгги уч йилда АҚШ, Германия, Хитой, Жанубий Корея, Польша, Россия каби давлатларнинг 80 нафардан ортиқ етакчи мутахассислари иштирокида 150 дан ортиқ мавзуда вебинар дарс машғулотлари ва мастер класслар ўтказилди. Ўқув жараёларига Германия, Жанубий Корея, Россия, Қозоғистон давлатларидан 15 нафар мутахассис жалб этилди. Хорижий олий таълим муассасаларининг профессор-ўқитувчилари билан ҳамкорликда долзарб йўналишлар бўйича 7 та ўқув адабиёти чоп этилди. Университетнинг 215 нафар педагог ходими ва илмий тадқиқотчиси чет элларда малака ошириш, стажировка ўтади, семинар ва конференцияларда иштирок этди.\nМинг шукурки, шундай даврларга ҳам етиб келдик. Бу, албатта, замон талабига мос бўлган малакали кадрлар тайёрлашга ва ватанимиз қишлоқ хўжалигини барқарор ривожланишига муносиб ҳисса қўшишига ишонамиз, уни янада мустаҳкамлашга барча имкониятларни жалб этмоқдамиз.\nЯна шуни алоҳида таъкидлаш жоизки, юқори малакали кадрлар тайёрлаш сиёсати энди юқоридан бошқарилмай, ишлаб чиқариш талабларидан келиб чиққан ҳолда, Президентимизнинг кўрсатмаларига кўра, ишлаб чиқариш билан уйғунлаштирилиб, унинг ички тизимига ёндаштирилди. Натижада, тор соҳа мутахассисларини тайёрлаш тизими шаклланди. Мисол учун, авваллари чорвачилик мутахассиси деб диплом берилар, ушбу кадр чорвачилик бўйича умумий билимларга эга бўлиб, бевосита ихтисослиги кўрсатилмас эди. Ҳозирги даврда эса бевосита ҳар бир соҳа, чорвачиликнинг ҳар бир тури бўйича етук малакали кадрлар тайёрлашни тақозо этмоқда. Қорамолчилик, қўй-эчкичилик, қуёнчилик, балиқчилик, асаларичилик, уларга озуқа етиштиш ва бошқалар. Худди шунингдек, агрономлик, ўсимликшунослик, сабзавотчилик ва бошқа йўналишлар ҳам шуни талаб этиб, бошоқли дон экинлари, пахтачилик, мойли – дуккакли дон экинлари, шоличилик, доривор ўсимликлар, очиқ ва ёпиқ муҳитда деҳқончилик юритиш, лимончилик ва бошқа тор соҳа мутахассисларига талаб юқори бўлиб боряпти. Шуларни инобатга олган ҳолда, янги кафедралар, факультетлар ва магистратура йўналишлари ташкил этилиб, юқори малакали кадрлар тайёрлаш тизими кескин такомиллаштирилди. Шуниси қувонарлики, ушбу янги йўналишларда тайёрланаётган кадрларга қизиқиш, талаб, ишлаб чиқарувчилар томонидан юқори бўлиб, уларни эгаси, яъни иш ўринлари ҳозирданоқ тўлиқ кафолатланган дейишимиз мумкин.\nМухтасар айтганда, Президентимиз томонидан ўз вақтида қабул қилинган долзарб ва истиқболни кўзлаган қарор ҳамда фармонлар, бундай самарали ўзгаришларнинг негизи, яъни, мамлакат қишлоқ хўжалиги комплексини қайта қуриш, барча механизмларни бозор иқтисодиётига тўғри йўналтириш, илм–фан ва кадрлар тайёрлашга алоҳида эътибор берилиши ҳамда бошқа қатор муҳим масалаларнинг ютуғи эканлигини кўрсатмоқда. Демак, самарали қарор ва ижро келажакнинг серҳосил мевасидир.\nакадемик, Тошкент давлат аграр университети ректори


Бош сахифа > Янгиликлар > ЯПОНИЯНИНГ “MITSUBISHI CORPORATION” КОМПАНИЯСИ НАВОИЙДА...\nНавоий вилоят ҳокими К.Б.Турсунов Япониянинг Ўзбекистондаги элчихонаси муваққат ишлар вакили Ацуши Судани қабул қилди.\nУшбу учрашув вилоятда япониялик инвесторларни жалб қилиш ва ўзаро ҳамкорликни кенгайтиришга бағишланди.\nШунингдек, вилоятда Япониянинг “Mitsubishi Corporation” компанияси билан ҳамкорликда “Навоиазот” АЖда аммиак ва карбамид ишлаб чиқаришни қуриш” лойиҳаси бўйича музокаралар олиб борилди. Лойиҳа ишга тушиши натижасида ички бозорга чиқараладиган маҳсулотнинг умумий қиймати 3 276 млн.кВт соат ҳамда 1 520 минг Гкалл энергия, йиллик газ истеъмоли 500 минг кубга қисқаради. Лойиҳа ишга тушиши билан 112 та янги иш ўрни яратилади. Бугунги кун ҳолатига кўра, 356,2 млн. АҚШ доллар инвестиция ўзлаштирилди.


"Полковник Абдуллаев" таҳдид қилмоқда\nНорвегияда сиëсий қочқин мақомида яшаëтган 45 яшар инсон ҳуқуқлари фаоли Евгений Дьяконов 22 феврал куни иш вақтида нотаниш эркакдан қўнғироқ олганини Озодликка гапириб берди.\n“Иш жойимда ўтирганимда менга қўнғироқ бўлиб қолди ва бу суҳбатимизни диктофонга ёзиб олишга улгурдим”, дейди Евгений Дьяконов.\n- Тахминан 10-чи сониядан ёзилди. Телефонни мен баланд овозга қўйиб олдим, шу сабабли сифати ҳам бироз ёмонроқ. Кейин у ерда сўкинишларни ҳам кесиб ташладим. Бундай таҳдидлар ўзи йилига 3-4 маротаба бўлиб турарди, аммо ёзиб олишга имконим йўқ эди. Ҳар сафар ҳар хил одамлар қўнғироқ қиларди, аммо таҳдид мазмуни бир хилда, - дейди ўз сиёсий-ижтимоий қарашлари ва фаолияти учун Ўзбекистон махфий идоралари эътиборини ўзига қаратганини гапирган Евгений.\nМустақил журналист унга қўнғироқ қилган одам ўзини “Тошкент милициясидан” деб таништиргани ва дарҳол ҳақорат қилишга ўтганини айтади.\nОвози ўзгартирилган “полковник Абдуллаев” Дьяконовдан “ҳар хил китобларни чоп этмаслик” ва “Ўзбекистонга ахлат ағдармасликни” тавсия қилиб, “акс ҳолда бошига Швециядаги мулла куни тушиши” билан таҳдид қилаётганини эшитиш мумкин.\nЕвгений унга таҳдид қилган одам гапларини қоғоздан ўқиб бергандек туюлганини айтади.\n- Менга улар аллақандай график асосидами ёки журнал бўйичами, - ёш лейтенант ўтириб олиб, - рўйхатдаги мухолифатчиларни мана шу тарзда қўрқитиб чиқиши керакдек кўринди. Чунки Америка, Канада, Швециядаги танишларимдан ҳам айни таҳдидлар бўлаётганини биламан. Ҳозиргача бу қўрқитишларни ёзиб олиш ҳеч кимнинг қўлидан келмаётган эди. Бу одам шунчаки унга берилган текстни ўқиб бераётгандек туюлди. Ва бугуннинг ўзида мен биринчи “қурбони” эмаслигим шундоққина кўриниб турувди. Кейин, менимча, қўнғироқ қилган одам айнан Ички ишлардан эканини тахмин қилдим, чунки – қанчалик мен уларни ёқтирмасам ҳам - МХХда бироз савияли ва “маданиятлироқ” ходимлар ишлайди, деб ўйлайман, дейди Евгений Дьяконов.\nУнинг фикрича, сим қоққан “полковник Абдуллаев” ҳам бу суҳбатни ёзиб олиб, ўз раҳбариятига “ҳисобот” тарзида тақдим этади.\nДьяконов: “Зона UZ” - бу сиёсий режимга қаратилган "бомба"\nСуҳбатдош унга бўлаётган таҳдидларни бевосита ўзининг “Зона UZ” асари билан боғлаётганини ҳам маълум қилди. Ўзбек қамоқхонасининг собиқ маҳбуси Евгений Дьяконовнинг “Zona-Uz” китоби 2013 йилда Литвадаги “Алма Матер” нашриëти тарафидан чоп қилингани тўғрисида Озодлик хабар берган эди.\nМуаллиф ва бошқа маҳкумлар чизган расмлар билан безалган бу китоб Евгенийнинг Ўзбекистон қамоқхонасида ўтказган 383 куни ҳақида ҳикоя қилади.\nЕвгений Дьяконов блогидаги "Зона UZ" асари\nЁзиб олинган овоз эгаси Евгенийдан эҳтиёт бўлиб юришни, талаблар бажарилмаса, у Украина, Россия ёки Латвияга борганида қўлга олиниши мумкинлиги ва тез орада “ анови олтита ўзбекка ўхшаб Тоштурмага тушиб қолиши” мумкинлигидан огоҳлантирди.\nДьяконов бу одам тилга олган “олтита ўзбек” Норвегиядаги меҳнат муҳожирлигидан ўтган йил баҳорида Тошкентга қайтгач диний мотивлар ва Конституциявий тузимга тажовуз қилганликда айбланиб 12-13 йилга қамалган Шуҳрат Илҳомов, Даврон Рахмонов, Асад Рихсиев, Жаҳонгир Тожиев, Зафар Каримов, Ахмаджон Холиқовлар эканини англаганини айтди.\nОзодлик радиоси 15 декабрь кунги эшиттиришида “Ўзбекистон” телеканалида бу йигитлар ҳақида “Хиёнат” деб номланган фильмни намойиш қилгани ҳақида хабар берган эди.\n“Полковник Абдуллаев” уларнинг “одамлари” ҳамма жойда борлиги ва Дьяконов устидан тинимсиз назорат кетаётганини ҳам маълум қилади.\nЎзбекистонлик собиқ маҳбус Евгений Дьяконов\nҲуқуқ фаоли сунгги пайтларда Норвегия ва Швециядаги ўзбекистонлик сиёсий қочқинлар ҳимояси билан ҳам шуғулланиб келгани ва унга қилинаётган таҳдидларни жиддий қабул қилишини маълум қилди.\n- Норвегия аҳолиси китобда тасвирланган воқеаларга бироз юмшоқроқ қараяпти. Улар тўққиз нафар ўзбек қочқинларини депортация қилинганини ўзига кечира олмаяпти. Чунки улардан олтитаси судланди, яна учтаси, менинг маълумотларимга кўра, сўроқ пайтида ўлдирилган. Ўтган йил февралида китобимнинг биринчи жилди чиққан эди. Март ойида иккинчи жилд ва яна ярим йилдан кейин учинчисини чиқаришни режалаштиряпман, дейди Евгений Дьяконов.\nМустақил журналист Евгений Дьяконов билан суҳбат\nЖурналистнинг айтишига кўра,“Зона UZ” асари Москвадаги “Театр.DOC” саҳналаштиришга олган, аммо жиддий қийинчиликларга учраб, маблағ етишмаслиги боис уни саҳналаштиришни номаълум муддатга кўчирган.\nЕвгений Дьяконов 1997 йили қамоққа олинган эди. Унга Ўзбекистон Коституциясига тажовуз қилиш айби (159-модда) қўйилиб 22 йил қамоқ жазосига ҳукм қилинди. 2003 йилда Норвегияда сиёсий қочқинлик мақомини олган.


АҚШда бешта президентнинг сайланишини олдиндан топган профессор янги башорат қилди - Zamin.uz\n13:03 / 10.08.2020\n1. Партия ваколати: Конгресс сайловларидан сўнг, ҳукмрон партия Вакиллар Палатасида олдинги шунга ўхшаш сайловларга қараганда кўпроқ жойларга эга.\n2. Рақобат: ҳукмрон партиядан номзоднинг махсус рақиблари йўқ.\n3. Иш пайтида: ҳукмрон партиянинг номзоди ҳозирги президент.\n4. Учинчи шахслар: муҳим рол ўйнайдиган учинчи томон ёки мустақил номзод йўқ.\n5. Қисқа муддатда иқтисод: сайлов кампанияси даврида иқтисодиёт рецессия ҳолатида эмас.\n6. Узоқ муддатли истиқболда иқтисодиёт: Жорий президентлик даврида аҳоли жон бошига реал ЯИМ ўсиши олдинги икки муддатда ялпи ички маҳсулот ўсишига нисбатан катта ёки тенгдир.\n7. Сиёсатдаги ўзгаришлар: амалдаги маъмурият миллий сиёсатда сезиларли ўзгаришларни амалга оширмоқда.\n8. Ижтимоий беқарорлик: ҳозирги президентлик даврида узоқ вақт давомида ижтимоий танглик бўлмаган.\n9. Жанжал: ҳозирги маъмурият катта жанжалга алоқадор эмас.\n10. Мудофаа / ташқи сиёсатдаги муваффақиятсизлик: Ҳозирги маъмурият халқаро майдонда ёки ҳарбий соҳада жиддий хатоларга йўл қўймаган.\n11. Мудофаа / ташқи сиёсатдаги муваффақият: Ҳозирги маъмурият халқаро майдонда ёки ҳарбий соҳада сезиларли ютуқларга эришди.\n12. Ҳокимият партияси номзодининг харизмаси: Ҳукмрон партия номзоди харизматик ёки миллий қаҳрамон.\n13. Рақобатчининг харизмаси: Рақобат партиясидан номзод харизматик ва миллий қаҳрамон эмас. “Замин” янгиликларини “Youtube”да кузатиб боринг\nИнтернет сайтларидан бири 2018 йилда 17 нафар машҳур инсоннинг вафот этиши ҳақида башорат қилди\n6-01-2018, 11:20, Дунё\n16-07-2017, 00:12, Дунё\n18-04-2017, 22:32, Дунё\n30-07-2016, 11:23, Дунё


17:04 / 11.04.2016 | Abdumalik99 | 1673\nАссалому алайкум! Садақани аввал кимларга бeрган афзал? Рўзғордан қийналганларнинг рўзғрини қилиш, коммунал тўловини тўлаб бeриш, қарзини узиш ва бошқа йўллар билан бeрса ҳам бўладими ёки нақд пул бeрган афзалми?\nВа алайкум ассалом! Юқорида сиз айтган тўловлар орқали берса ҳам бўлади. Садақасини беришга лойиқ одам топиш. Уларда қуйидаги сифатлар бўлиши керак: Биринчи сифат: тақво. Садақасини энг аввало тақводорларга берган афзал. Закот берувчи бу билан уларнинг Аллоҳ таолога бўлган ҳимматларини зиёда қилади. Омир ибн Абдуллоҳ ибн Зубайр обидларнинг сажда қилиб турган пайтларини танлар эди. Халтага солинган динор ва дирҳамларни олиб келиб, уларга кўринмай халтани қўяр, уларнинг кавушлари олдига ҳамёнини қўйганини сездирар эди, холос. Унга: «Уларга садақани шундай бериб юбораверсанг бўлмайдими?» дейишган эди, «Мени ёки вакилимни кўрганда юзлари ўзгаришини хоҳламайман», деган экан. Иккинчи сифат: илмли бўлиш. Олимга мол-мулк бериш илм-ирфонга, динни тарғиб қилишга ёрдамдир. Бу эса шариатни қувватлашдир. Учинчи сифат: «Неъмат бериш ёлғиз Аллоҳ таолонинг Ўзидан бўлади», деб эътиқоддаги одам бўлиши. Бундай одам ризққа сабаб бўлган нарсаларга илтифот қилмайдиган бўлиши лозим, чунки бир нарсани олганда мадҳ қилишга одатланган шахс ололмай қолганда уни ёмонлаши турган гап. Тўртинчи сифат: фақирлигини яширадиган, ҳожатмандлигини бекитадиган ва ошкора шикоят қилмайдиган бўлиш. Аллоҳ таоло: يَحْسَبُهُمُ الْجَاهِلُ أَغْنِيَاء مِنَ التَّعَفُّفِ «…иффатлари туфайли билмаган киши бой деб ўйлайдиганлар», деб васф қилганига ўхшаш бўлсинлар (Бақара сураси, 273-оят). Бешинчи сифат: аёлманд, қарзга дучор бўлган, оғир касалликка чалинган кишилар бўлсин. Олтинчи сифат: қариндош-уруғлардан бўлсин, чунки уларга қилинган садақа – ҳам садақа, ҳам силаи раҳмдир. Кимда ушбу сифатлардан иккитаси ёки кўпроғи жам бўлса, закотни ана шундай одамга бериш афзалдир.(“Мўминнинг нажоти” китобидан). Валлоҳу аълам!


Америка манзаралари | Jahonnoma\nPosted on March 24, 2013 by Jahongir Muhammad\nАслида шаршаралар ҳам йўллардир\nПортланд шаҳридан Нью Йоркка олиб борадиган беш минг километрли шоссенинг 70 – 80чи километрларида диққатингизни чап томонда ястаниб оқаётган Колумбия дарёси ва ўнг тарафда булутларнинг оёғига осилган Малтнома тоғининг қоялари тортади.\nРивоят қилишларича, бундан минг-минг йил муқаддам Малтнома тоғининг бир неча жойида портлаган вулқонлар нафақат ғорликлар, сардобалар ҳосил қилган, балки қалам каби тик ва учи кўкка қадалган қояларни ҳам дунёга келтирган.\nАна шу қоялардан биттаси Колумбия дарёсининг соҳилидадир. “Бейкон Рог” деб номланган бу қоя нафақат гўзаллиги, балки катталиги билан ҳам машҳур. Дунёнинг етти мўъжизасидан бири бўлган Гибралтар тошларидан кейин иккинчи ўринда турадиган бир қоянинг мўъжизаси шундаки, у вулқоннинг оғзига тиқилиб қолгани учун оловнинг оқими тинган экан. Шу боис ҳам бу қояликни аждаҳо комидаги тош ёхуд Орегон мўъжизаси деб айтишади.\nВулқон ўпириб улгурган тоғ бағрига юз метр тепаликдан отилаётган шаршара хаёлингизни чил парчин қилиб юборади. Шаршаранинг шовқини гоҳида гўзал оҳанг касб этиб тоғнинг ингроқ ноласи юрагингизга ташигандек бўлади. Гоҳида эса шиддатли тус олиб тоғнинг баҳайбат ҳайқириғини қулоқ пардаларига уради. Ҳавонинг саррин бўлиши, бунинг устига шаршарадан сачраган маржон томчиларнинг юзингизга келиб урилиши ва садафдек атрофга ёйилиши дилингизга фарах бахш этади. Минг-минг йиллардан буён юз метр теппаликдан тоғнинг бағрига тўкилаётган, тўғрироғи ўқ каби урилаётган бу шаршара қояларнинг метиндек иродаси олдида ожиз эди. Бир пайтлар вулқон оташида сувга айланган ёхуд парам парча бўлган тошлар бир-бирига боғланиб шаршаранинг шиддатига кўкрак кергандек, гуё.\nФранцуз сайёҳи Лато Урелнинг номига қўйилган бу шаршарадан истар-истамас айрилар экансиз, бироздан кейин табиатнинг бошқа бир мўъжизасига юзма-юз келасиз. Онионта ғори деб номланган жойда шаршара ғорнинг ичидан илон изи каби оқиб келётганини кўрасиз. Яна бироз юргач қаршингизда Ҳорстейл, яъни “отнинг думи” шаршараси пайдо бўлади. Агар разм солиб қарасангиз тоғ вулқондан ёки бошқа бир кучдан қочиб кетаётган отга ўхшайди. Тола-тола бўлиб оқаётган шаршара эса унинг ортидан ўйнаб кетаётган думни эслатади. Пастда бўлса отнинг думидан тутиб олгандек, оёқ тираб турган сокин Колумбия дарёси шаршаранинг шиддатини ютиб юбориб, унинг дардини Тинч океанига кузатаётгандек.\nАмерикаликлар Колумбия дарёсининг соҳилларидаги ҳар бир қарич ерни инсонга хизмат қилдиришга уринишганини сезасиз. Колумбия соҳилидан йирик шоссе ўтишига қарамай, тоғ бағридан яна илон изи йўллар очилган.\nҲар бир шаршара, ҳар бир ғор ва табиатнинг ҳар бир гўзаллиги қаршисида сайёҳлар учун масканлар бунёд этишган.\nШаршаралар ёнига келсангиз, табиат нафақат кўкдан туриб оппоқ сочларини ўйнаётгани, балки илон изи сўқмоқлару ердан бир неча юз метр тепаликда шаршарага юзма-юз қилиб қурилган кўприклар сизни хаёллар гирдобога етаклайди.\nШундай гўзал жойлар бизда ҳам йўқми? Бор, бор бўлганда ҳам бағрида ҳайратларни бекитган гўзаликларимиз бор. Фарғона водийсидан тортиб Ургут қояларига қадар, Боботоғ тизмаларидан тортиб Оҳалик тоғларигача жуда кўп жойларда табиат мўъжизаларини кўрамиз. Аммо биз уларни дунёга кўз-кўз қилолмаймиз. Орегон шаршаралари ёнида эса дунёнинг тўрт бурчидан келган сайёҳларни кўрасиз.\nБизда тоғларнинг бағрига узанган йўллар у ёқда турсин, шаҳар кўчаларидан ўтиш амримаҳол. Самарқанд, Бухоро ва Хива мўъзжизалари қаршисида лол қолган сайёҳлар йўлларнинг “ногирон”лиги, яъни инсон қадриятлар ва маънавият бағридан териб олган бойликларини ўғирловчи қароқчи сингари асабларни эговлашидан нолийдилар.\nБу хусусда бирор бир америкалик билан гаплашиб қолсангиз, биз йўлни бир марта қурамиз, дейди.\nҲа, катта маблағ сарфланиб, бир марта сифатли метин йўл қурилади. Ҳеч ким унинг асфалтидан ёки қайроқ тошидан ўғирламайди. Чунки бу йўл унинг ўзиники эканлигини, у берган солиқлардан иншо этилаётганини ва эртага бу йўлдан унинг ўзи юражагини яхши англайди.\nНе, афсуски, биз битта йўлни бир йилда уч марта қурамиз. Агар планда кўрсатилган бўлса, қор, ёмғир ёғиб турган бўлсада, йўллар чала-чулпа таъмирланади. Агар юртбоши ёки бошқа казо-казолардан бири келадиган ёки бирор бир тадбир ўтказиладиган бўлса, ҳатто бир кун, бир неча соат учун ҳам йўл қурамиз. Аммо буларнинг ҳаммаси халқни пулини кўкка совуриш эканлигини ўйламаймиз.\nҲикоямиз шаршарадан бошланиб йўлларга боғланди.\nАслида шаршаралар ҳам йўллардир. Табиат қурган йўллар.\nАслида йўллар ҳам шаршаралардир. Биз қурган йўллар.\n“Озодлик” радиоси, “Америка манзаралари” туркумидан, 29 март, 1998 йил.\n« ЖАҲОНГИР МУҲАММАД Мулоҳаза »


Тожикистон қўшниларидан сўраб ўтирмайди\n15 апрел 2021, Тошкент вақти: 17:28\nДушанбеда иш бошлаган “Энергетика соҳасидаги ҳамкорлик, сув ва энергетика захираларидан унумли фойдаланиш” мавзуига бағишланган халқаро анжуманда Тожикистон расмийлари сув ва энергетика иншоотлари қуриш учун қўшни давлатлар рухсати олинмаслигини очиқ баён қилди.\nИкки кунлик тадбирга Ўзбекистон вакиллари қатнашмади. Умуман минтақа давлатлари ўртасида энергетик ҳамкорлик, сув ва энергетика захираларидан унумли фойдаланиш борасида келишиб олиш учун йиғилган Тожикистон, Қирғизистон, Қозоғистон, Ҳиндистон, Покистон ва Марказий Осиё сувларини бошқариш бўйича давлатлараро комиссия вакиллари фақат Тожикистон ва Ўзбекистон ўртасида ҳамон ўз ечимини кутиб турган сув ва энергетика иншоотлари қурилишига доир муаммолар атрофида баҳслашди.\nТожикистон энергетика ва саноат вазири ўринбосари Пўлат Муҳиддинов “Марказий Осиё сув захираларидан фойдаланиш”га доир концепция Ўзбекистон томонидан имзоланмагани сабабли шу кунга қадар бу муҳим ҳужжат тақдири муаллақ қолаётганидан норозилик билдирди.\nКонцепциянинг расмийлар иштирокида бўлиб ўтган аввалги муҳокамалари чоғида Тожикистон ўз ҳудудида сув омборлари ва энергетика иншоотлари қурилиши қўшни давлатлар рухсатисиз амалга оширилиши, аммо бу давлатлар расман огоҳлантирилиши таклифини киритган эди. Аммо Ўзбекистон Тожикистоннинг бу таклифига қарши чиқиб, ҳар қандай сув омборлари ва энергетик иншоотлар қурилиши учун, албатта, қўшнилар рухсати олиниши шартлигини таъкидлаганди. Айни шу масала атрофида мавжуд ўзаро келишмовчиликлар боис, сув захираларидан унумли фойдаланишга доир ўта муҳим ҳужжат имзоланмай қолмоқда.\nЭнди Тожикистон томони бу масалада ўз позициясини белгилаб олган кўринади. Ҳар ҳолда Душанбедаги халқаро анжуманда сўз олган тожик расмийлари маърузаси руҳи шундан далолат бериб турди.\n“Роғун ГЭС қурилишида биз қўшнилар рухсатини кутиб ўтирмаймиз. Бу қурилиш учун ҳукумат ўз бюджетидан маълум миқдорда маблағ ажратди. Ундан ташқари, маҳаллий ва хорижий сармоядорлар ҳам жалб этилишига доир тадбирлар бошлаб юборилган. Шунинг билан бирга, Роғун очиқ акциядорлик жамияти ҳам ташкил этилиб, унинг низоми Адлия вазирлигида рўйхатдан ўтказилди. Тожикистон ҳукумати халқаро консорциум тузади, барча хорижий сармоядорлар ва давлатлар бу консорциумга аъзо бўлиши мумкин”,- деди П.Муҳиддинов.\nБироқ Марказий Осиё сувларини бошқариш бўйича давлатлараро комиссия вакили Денис Сорокин Тожикистон расмийси фикрларига қўшилмаслигини таъкидлади.\n“Бу масала юзасидан мен умум фикрини ифодалай оламанми- йўқми, аммо ўз давлатимиз ичкарисида бир иш қилишдан олдин биз барибир ўз қўшниларимизни ҳам ўйлашимиз зарур. Кўп ҳолларда биз гўё фақат Ўзбекистон манфаатларини кўзлаган ҳолда иш кўраётганимиз ва Роғун ГЭС қурилиши, умуман бошқа иншоотлар масаласида ҳам нотўғри хулосалар чиқараётганимиз айтилади. Аслида ундай эмас. Биз Роғун ГЭС қурилишига қарши эмасмиз. Аммо, келинг, бу иншоот қурилиши ва унинг тўғони баландлигини собиқ шўро давридаги лойиҳа асосида амалга оширайлик. Токи бошқа давлатлар экологик вазияти, қишлоқ хўжалиги, одамлар ҳаётига хавф туғдирмасин”,- деди Денис Сорокин.\nУ ҳозир Ўзбекистоннинг Фарғона водийси ва Хоразм воҳасида қурғоқчилик юзага келгани ва Ўзбекистон ҳукумати бу ҳудудларда мавжуд муаммоларни мустақил ҳал этаётгани, аммо қўшниларнинг бу муаммога лоқайдлиги яхши қўшничилик сиёсатига тўғри келмаслигини қайд этди.\nКузатувчилар эса энергетик иншоотлар қурилиши ҳамда минтақада сув тақсимотига доир баҳслар сиёсий хусусиятга эгалигини айтмоқда.\nМустақил кузатувчи Қосим Бекмуҳаммадов сўзларига кўра, келишмовчилик минтақа давлатларидан фақат Ўзбекистон ва Тожикистон ўртасида мавжуд, холос. Бу ҳам бўлса, икки давлат раҳбарларининг худбинлиги ва бир-бирига ишончсизлиги сабаблидир.\n“Ўйлайманки, бу муаммо фақат Тошкент ва Душанбе ўртасида музокара йўли билан ҳал бўлади. Ундан ҳам муҳими, икки давлат раҳбарлари бир-бирига ва хусусан, олиб бораётган сиёсатига ишонч туғдиришдир. Агар бу икки президент бир-биридан ҳуркиш одатларини тарк этса, икки халқ осудалиги ва мамлакатлар тараққиёти ҳамда хавфсизлиги таъминлана боради”,- деди мустақил кузатувчи.


Италияликлар Tesla Model S’ни Valentino’га айлантирадилар\n22:19 / 29.04.2016\nИталиянинг Up Design дизайн-студияси Туриндаги автосалонда иккита концепт-карини намойиш қилишини эълон қилди. Автосалон 8-12 июнь кунлари бўлиб ўтади. Компания кўргазмага Luce купеси ҳамда Tesla Model S электрокарининг қайта ишланган версияси Valentino хэтчбекини олиб келади.\nМоделларнинг аниқ техник кўрсаткичлари ҳозирча номаълумлигича қолмоқда. OmniAuto маълумотларига кўра, Valentino’нинг асосий хусусияти "карбондан ишланган тажовузкор кузов обвеси" бўлади. Концептнинг оғирлиги Tesla Model S каби 2100 кг ни ташкил қилади. Прототип 421 от кучига эга электр двигатель билан жиҳозланади, бу двигатель орқа приводли "Тесла"нинг 90D версиясида қўлланган. Машинанинг юриш захираси 502 км ни, яъни серияли версиясидан 30 км кўпроқни ташкил қилади.\nLuce купеси оғирлиги 1200 кг бўлиб, машина енгиллаштирилган алюминий кузов билан жиҳозланади. Бу кузов конструкциясида иккиламчи хом ашё қўлланган. Икки эшикли машина 20 дюймли ғилдирак дисклари билан жиҳозланади. Купе тўлиқ приводли бўлади ва 288 от кучига эга электр двигатель олади. Батареянинг тўлиқ қуввати 340 км га етади.\nUp Design Valentino\nUp Design дизайн-студияси Туриндаги I.DE.A Institute автоательесининг собиқ ходими Умберто Палермо томонидан яратилган. Бу студиянинг лойиҳалари орасида 2012 йилда намойиш қилинган Vittoria гибрид суперкари ҳамда Mole 01 концептуал автомобиль кузови бор. Фирма саноат дизайни билан шуғулланади, унинг мижозлари орасида маиший техника ишлаб чиқарувчи Indesit ва Ariston компаниялари бор.\nUp Design Luce


Тошкентда юз берган мудҳиш автоҳалокатда аёл киши ҳалок бўлди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Тошкентда юз берган мудҳиш автоҳалокатда аёл киши ҳалок бўлди\t13:23, 26 апрель 2016\tТошкент шаҳри марказида кеча 25 апрель куни мудҳиш йўл-транспорт ҳодисаси юз берди. ЙТҲ оқибатида пиёда ҳалок бўлди. Бу ҳақда “Новости Узбекистана” нашри хабар бермоқда. Автоҳалокат цирк яқинида, тунелдан чиқишда содир бўлди. бир вақтнинг ўзида уч автомобиль ва пиёда йўл-транспорт ҳодисаси иштирокчисига айланди.\nВаз-2106 автомобили пиёдалар ўтиши тақиқланган жойдан йўлни кесиб ўтаётган аёлни уриб юборди. Ваз-2106 ҳайдовчиси рулни ён томонга бурмоқчи бўлганида эса, унга Nexia автомобили келиб урилади. Шу пайтда йўл-транспорт ҳодисасининг учинчи иштирокчиси яна бир Nexia автомобили тормоз босишга улгурмасдан, йўлда ётган пиёдани босиб кетган.\nЖабрланувчи аёл тез тиббий ёрдам келгунига қадар воқеа жойида ҳалок бўлди.\nГувоҳларнинг айтишича, воқеа бир неча сониялар ичида юз берган. Айримларнинг айтишича, аёл йўлни кесиб ўтаётган эди, бошқалар эса у йўлнинг ўртасида автомобиллар ўтиб кетишини кутиб турганини, ВАЗ-2106 ҳайдовчиси эса уни кўрмай қолиб, уриб кетганини айтмоқда.\nҲайдовчиларнинг таъкидлашича, йўлнинг айнан мана шу қисмида пиёдалар йўлнинг пиёдалар ўтиши мумкин бўлмаган жойидан ўтиб, йўл ҳаракати қоидаларини доимий равишда бузиб келади. Бунинг оқибатида эса, тез-тез ЙТҲлар содир бўлиб туради.\nТошкентнинг Нурафшон кўчасида мудҳиш ЙТҲ содир бўлди(Фото)\tМотоциклчи ўзи урилган автомобиль юкхонаси устида “сайр” қилишга мажбур бўлди (Видео)\t“Титаник” кемаси аслида нима сабабдан чўккан?\tДунёнинг энг хатарли 15 йўллари (Фото)\tЯнгийўл яқинида мудҳиш ЙТҲ содир бўлди: қурбонлар бор (ФОТО)\t“Тошкент” каналидаги “Пойтахт йўлларида” кўрсатувида қоидабузар пиёдаларга нисбатан кўрилаётган қонуний чоралар ҳақида ҳикоя қилинади\tОтправить


Чирчиқда ишчилар ўз иш ҳақлари тўланмагани учун намойишга чиқишди – Газета.uz\nЧирчиқ шаҳар ҳокимияти яқинида ишчилар ўз иш ҳақлари тўланмагани учун намойишга чиқди. Ҳокимликнинг маълум қилишича, айни пайтда барча ишчиларга иш ҳақларининг маълум қисми тўлаб берилган. Қолган қисмини эса 18 майга қадар тўлиқ ҳисоб китоб қилишга ўзаро келишилган.\nLotinchada 11 май 2021, 18:31 Жамият\nИжтимоий тармоқларда Чирчиқ шаҳри ҳокимияти яқинида ишчилар намойишга чиқишгани акс этган видео лавҳалар тарқалди. Қайд этилишича, улар ўз иш ҳақлари тўланмагани учун норозилик билдиришган.\nМазкур ҳолат юзасидан Чирчиқ шаҳар ҳокимлиги ахборот хизмати расмий изоҳ берди.\nМаълум қилинишича, ушбу фуқаролар қурилиш ташкилотлари томонидан ишга жалб қилинган бўлиб, ҳақиқатан ҳам уларга ҳақ тўлаш борасида кечикиш юзага келган. Улар эса муаммони бартараф этиш мақсадида ҳокимлик мутасаддиларига мурожаат қилиш учун тўпланишган.\n«Айни пайтда барча ишчиларга иш ҳақларининг маълум қисми тўлаб берилган. Қолган қисмини эса 18 майга қадар тўлиқ ҳисоб китоб қилишга ўзаро келишилган. Айни пайтда ҳокимлик томонидан муаммони ҳал қилиш чоралари кўрилмоқда», — дейилади хабарда.


Сирдарё вилояти ҳокимининг навбатдаги сайёр қабули одатдагидан бошқача форматда ўтказилди - Халқ сўзи\n16:16 19 Август 2019 Жамият\n“Халқ сўзи Online”. Аҳмадали Шерназаров/Сирдарё. Сайхунобод тумани “Бахмалсой” маҳалласидаги Ойдин йўл қишлоғида Сирдарё вилояти ҳокимининг сайёр қабули бўлиб ўтди. Бу ҳақда Сирдарё вилояти ҳокимлигининг расмий сайти хабар берди.\nЭътиборлиси, ушбу қабул янгича ёндошув асосида, яъни ҳудуддаги масалалар олдиндан чуқур ўрганилган ҳолда ташкил этилди. Натижада тадбир аҳолини эшитиш, муммолар ечимни топиш билан эмас, амалий ишлар билан бошланди.\nХусусан, ҳар бир кўчада замонавий техникалар ёрдамида йўл қуриш, ичимлик суви тортиш, эскирган симёғочларни янгисига алмаштиришга киришилди.\nВилоят ҳокими Ғофиржон Мирзаев қишлоқдаги 2-умумтаълим мактабининг янги ўқув йилига тайёргарлиги билан танишди. 1981 йилда қурилган мазкур ўқув даргоҳи охирги марта 14 йил аввал таъмирланган. Вилоят ҳокими мактаб ҳолати билан танишар экан, мавжуд муаммоларни бартараф этиш юзасидан шу ернинг ўзида мутасаддиларга топшириқ ва кўрсатмалар берди. Шунингдек, мактаб учун замонавий спорт зали қуриш режаси 2020 йил маҳаллий дастурга киритилди.\nСўнгра ҳоким оқсоқоллар билан юракдан суҳбатлашиб, аҳолини қийнаб келаётган муаммоларни эшитди. Уларнинг мурожаатларига кўра, қишлоқ ички йўлининг 3,2 километрини тўлиқ таъмирлаш, суюлтирилган газни ҳар ойда бир марта эмас, ҳар 15 кунда келтириш бўйича мутасадди раҳбарларга аниқ топшириқлар берди.\nАйни вақтда Ойдин йўл қишлоғида 140 та хонадон бўлиб, аҳолиси 620 нафарни ташкил қилади. Ҳоким хотин-қизларнинг бандлигини таъминлаш мақсадида 18 сентябргача “Politex Sirdaryo” МЧЖ кластери томонидан 50 та иш ўринлик сенвич панелли тикув корхонаси фойдаланишга топширилишини айтди. Шунингдек, қишлоқ аҳолисининг таклифига биноан тикув цехи олдида 3 хонали кўркам замонавий тиббий хизмат кўрсатиш биноси ҳам қуриладиган бўлди.\nВилоят ҳокими сайёр қабул давомида куни кеча суннат тўйи бўлиб ўтган, Саришта кўчаси 11-уйга, Жумагул Бозорова хонадонига ташриф буюриб, болажонларга велосипед совға қилди. Шу ернинг ўзида туман ҳокими Б.Мирзақуловга Ж.Бозорованинг уйи атрофини ободонлаштириб, кўримсиз лойғиштли ўрнига шлакаблокли девор билан ўраб бериш ҳақида кўрсатма берди.\n– Очиғи, мен вилоят раҳбарларининг қишлоғимизга келганини эшитиб, айнан бизнинг хонадонимизга ҳам ташриф буюришини кутмаган эдим. Ўзим куни кеча фарзандларимни суннат қилдириб, уларга ҳар бир бола орзу қиладиган велосипед олиб беролмаганимдан кўнглимда армон бор эди. Вилоятимиз ҳокими уйимга келиб, фарзандларимга велосипед совға қилди. Болаларимнинг қувонганини кўриб, Ўзбекистонимизнинг ҳар бир фуқароси муҳтарам Президентимизнинг эътиборида эканлигига гувоҳ бўлдим, – дейди Жумагул Бозорова.\nБундан ташқари қишлоқда истиқомат қилаётган кам таъминланган оилалар Азлиххон Мусаев ва Сайёра Шамсиева хонадонига газ плитаси, Малика Ҳабибова оиласига кир ювиш машинаси совға қилинди.\nҚишлоқ аҳолисини қийнаб келаётган муаммолардан яна бири ичимлик сувидир. Қишлоқдаги сув иншооти қарийб 50 йил илгари қурилган бўлиб, аҳоли охирги 10 йилдан бери сувни ташиб ичади. Мутасадди ташкилотлар томонидан артезиан қудуғи қайта ишга туширилиб, шу куннинг ўзида аҳолига ичимлик суви чиқариб берилди.Қудуқ минорасини таъмирлаш, ҳар бир кўчага сув тармоғи тортиш учун маҳаллий бюджетдан 300 млн сўм маблағ йўналтириладиган бўлди. Бу ишлар узоқ кутиладиган режалар асосида эмас, балки 1 сентябргача битказилиши белгиланди.\nҚишлоқда яшовчи аҳолининг томорқадан фойдаланиш маданияти ҳам атрофлича ўрганилди. Саришта кўчасида истиқомат қилувчи Алишер Жўраев хонадонида 14 сотих иссиқхона ташкил этилган. Оиланинг шу йилнинг ўзида 30 млн соф даромад олгани, ҳозирда иккинчи ҳосил учун кўчатлар парваришлаётгани намуна сифатида кўрсатилди.\nЭнг муҳими, сайёр қабулнинг янгича формати – аввал ўрганиб, сўнгра масалалар ечими бўйича бевосита амалий ишларни бошлаб юборган ҳолда ушбу тадбирни ўтказиш аҳоли мурожаатларини ҳал этишнинг энг мақбул ва самарали услубларидан эканлигини амалда намоён этди.


Ўзбекистон, 01 апрел 2016\n20 октябр 2019, Тошкент вақти: 05:47\n31 март куни Санкт-Петербургда ўз боласини 800 минг рубль (11900 АҚШ доллари)га пулламоқчи бўлган ўзбекистонлик 33 яшар аёл қўлга олинди.\nCA-NEWS агентлиги маълумотига кўра, ўзбекистонлик аёлга нисбатан жиноий иш қўзғатилиб, тергов-суриштирув жараёни бошланган.\nАёлнинг пулламоқчи бўлган чақалоғи 6 ойлик бўлган.\nРоссияда ўзбекистонлик меҳнат муҳожирларининг ўз фарзандларини сотишга уринишлари билан боғлиқ воқеалар аввал ҳам учраган.\nЖумладан, яқинда Москва вилоятида уч ойлик чақалоғини 70 минг рублга (тахминан 1130 АҚШ доллари) пуллашга уринган ўзбекистонлик аёл қўлга олинган.\nСенатда прокуратура устидан назорат қилувчи комиссия тузилди\nЎзбекистон Олий Мажлиси Сенатининг прокуратура органлари фаолияти устидан назорат қилувчи комиссияси тузилди.\nЎзбек сенаторлари Сенатнинг бешинчи ялпи мажлисида бу ҳақдаги қарорни тасдиқлади.\nҚарорга кўра, комиссия аъзолари сенаторлар орасидан мамлакатнинг барча минтақаларидан вакил бўлган ўн беш кишилик таркибда Сенат томонидан сайланади.\nКомиссия зиммасига прокуратура органлари фаолиятини ҳар томонлама назорат қилиш юклатилган.\nПетербургда ўзига ўт қўймоқчи бўлган ўзбек аёли қутқарилди\nАёл ўзига ўт қўйишидан аввал қутқарилган.\n30 март куни Санкт-Петербургдаги "Южный полюс" савдо марказида устига бензин қуйиб, ўзини ёқмоқчи бўлган ўзбекистонлик аёл қутқариб қолинди.\nБу ҳақда хабар қилган Piter.tv телеканалига кўра, ўзбекистонлик аёл савдо марказининг одамлар гавжум жойига бориб, устига бензин қуйган ва гугурт чақмоқчи бўлган пайти марказ қоровуллари аёлни тўхтатиб қолган.\nАёл эрининг доимий калтаклашлари боис жонидан тўйгани ва шунинг учун ўзини ўлдирмоқчи эканини айтган.\nПолиция вазиятни ўрганиш учун бу аёлни ўз идорасига олиб кетган.\nТошкентда йўл ҳақи ошади\n1 апрелдан бошлаб Тошкентдаги жамоат транспортининг барча турларида йўлкира 20 фоизга ошади. Эндиликда пойтахт автобуслари ёки метросидан фойдаланадиган йўловчилар 1000 сўм эмас, 1200 сўм тўлашларига тўғри келади.\nМаҳаллий агентликларнинг “Тошшаҳартрансхизмат” ширкатидан олинган маълумотларга асосланган ҳолда хабар қилишича, йўлкиранинг оширилишига ёқилғи-мойлаш материаллари, электр энергияси ва эҳтиёт қисмлар учун харажатлар ошгани сабаб бўлган.\nАввалроқ Озодлик 1 апрелдан Тошкентда иссиқ ва совуқ сув, газ ва электр энергияси учун тўланадиган ҳақ ошиши ҳақида хабар қилганди.\nТошкентда жамоат транспортида йўл ҳақи охирги марта 2014 йил 15 июнидан оширилган.\nКаримов Путин билан хавфсизлик ва савдо алоқаларини муҳокама қилади\nКаримов ва Путин 2015 йил 16 октябрида Қозоғистонда.\nЎзбекистон президенти Ислом Каримовнинг 25-26 апрель кунлари Москвага қиладиган расмий сафари давомида асосан Афғонистондаги вазият муносабати билан минтақада юзага келган хавфсизлик муаммолари¸ шунингдек Россия-Ўзбекистон ўртасидаги савдо-иқтисодий муносабатлар муҳокама қилинади.\nИнтерфакс агентлигининг Кремлдаги манбасига таяниб ëзишича¸ Афғонистон шимолидаги вазиятнинг ëмонлашиб бораëтгани бу масалани ўзаро муҳокамага қўйишни тақозо қилмоқда.\nАйни пайтда¸ Европа ва Туркиядан қишлоқ хўжалик маҳсулотлари сотиб олишга Россия киритган санкциялар ортидан ўзбек мева-сабзавотлари экспортини кўпайтириш ҳам Путин ва Каримов музокараларида тилга олинадиган асосий мавзу қилиб белгиланган.\nМосквада ишидчиликда айбланиб қўлга олинганларнинг аксари ўзбеклардир\nРоссия ҳуқуқ тизимларининг маҳаллий матбуотга билдиришича¸ Москвада “Исломий давлат” террор гуруҳига алоқадорликда гумонланиб 20 га яқин одам қўлга олинган ва уларнинг кўпчилиги ўзбекистонликлардир.\nРоссия матбуотига кўра¸ Федерал хавфсизлик хизматининг полиция билан биргаликда ўтказган амалиëтлари давомида 20 га яқин одам ҳибсга олинди ва улар дастлабки тахминларга кўра¸ ИШИДга янги одам қидириш ва ëллаш билан шуғулланганлар.\nАйтилишича¸ махсус амалиëтлар Москвадаги бир қатор манзилда¸ хусусан¸ Симоновский валдаги хусусий квартиралардан бирида ўтказилган. Ҳибсга олинганларнинг телефон ва компютерлари мусодара қилинган¸ улар ëнидан турли давлатлар¸ хусусан¸ Туркия паспортлари топилган. Россия ҳуқуқ тизимларига кўра¸ бу паспортлар сохта ва улар ИШИДга ëлланганларнинг Россия ҳудудидан ортиқча текширувсиз чиқиб кетишини таъминлаш мақсадида ҳозирланган.\nФедерация кенгаши Ўзбекистон қарзининг 95 фоизидан воз кечиш келишувини маъқуллади\nРоссия парламентининг юқори палатаси – Федерация кенгаши 30 март куни Ўзбекистоннинг 885 миллион долларлик қарзидан кечишга оид қонунни ратификация қилди.\n2014 йилнинг 10 декабрь куни Россия президенти Владимир Путиннинг Ўзбекистонга сафари чоғида имзоланган ушбу келишув 27 март куни Дума депутатлари томонидан маъқулланган эди.\nРоссия томони Ўзбекистон қарзини 889 миллион 300 минг доллар миқдорида белгилаган бўлса¸ Ўзбекистон бу қарзнинг фақат 43 миллион 100 минг долларини тан олган ва ўз навбатида Москвани собиқ СССР Олмос фонди орқали Ўзбекистондан камида 1 миллиард доллар қарздорга чиқарган.\nФедерация кенгаши ратификация қилган ҳужжатда Ўзбекистоннинг Олмос фондига нисбатан эътирозларидан воз кечиши эвазига¸ 889 миллион 300 минг долларлик қарзнинг 95 фоизини ўчириш кўзда тутилади.\nКелишувга кўра¸ эндиликда ўзбек томони 30 кун ичида Россияга 25 миллион доллар тўлаши керак ва шундан сўнг бу тортишув мутлақ ҳал этилган деб ҳисобланади.\nЕХҲТ раиси Тошкентни инсон ҳуқуқлари вазиятини яхшилашга чақирди\nПрезидент Ислом Каримов Германия ташқи ишлар вазири ва Европада хавфсизлик ҳамда ҳамкорлик ташкилотининг амалдаги раиси Франк Вальтер Штайнмайерни (ўнгда) Оқсаройда қабул қилди.\nЎзбекистон президенти чоршанба куни Франк Вальтер Штайнмайерни Тошкентда қабул қилди. ЎзАнинг билдиришича, учрашув чоғида томонлар Ўзбекистон-Германия сиёсий, иқтисодий, маданий ва гуманитар алоқаларини ривожлантириш масалаларини муҳокама қилган.\nХабарларда айтилишича, сўнгги 15 йил ичида Германия Ўзбекистон иқтисодига 784 миллион доллар сармоя ётқизган. Ўзбекистонда Германия сармоядорлари иштирокида 113 корхона фаолият кўрсатмоқда.\nФранк Вальтер Штайнмайер 30 мартдан Марказий Осиё сафарини бошлаган эди. У Тошкент сафарини якунлагач, Қирғизистон ва Тожикистонга сафар қилади.\n"Zamondosh" портали ўз фаолиятини тўхтатади\n"Zamondosh" портали асосчиси Ризохўжа Обидов, Прагада олинган сурат.\nЎзбек тилидаги "Zamondosh" портали ўз фаолиятини тўхтатади. Бу ҳақда портал жамоаси 30 март куни қарор қабул қилди.\n“Биз барча муштарийлар, ҳамкорлар, стрингерлар ва биз билан 2007 йилдан 2016 йилгача бўлган барчага миннатдорчилик билдирамиз”, дейилади портал номидан тарқатилган билдирувда.\nПортал жамоаси нашр фаолияти тўхтатилиши сабабларини очиқламаган. Порталнинг ёпилиши унинг асосчиси ўлими билан боғлиқ бўлиши мумкинлиги таҳмин қилинмоқда.\n30 март куни "Zamondosh" сайти асосчиси, ўзбекистонлик таниқли журналист Ризохўжа Обидов оғир хасталикдан сўнг Ҳолландиянинг Тиль шаҳридаги касалхонада 58 ёшида оламдан ўтгани хабар қилинган эди.\nЎзбекистон милициясининг намунали таянч пунктларига Matiz автомашиналари берилди\nЎзА ахборот агентлигининг хабар қилишича, 29 март куни Тошкентдаги “Туркистон” саройида “Намунали милиция таянч пункти” кўрик-танлови мамлакат босқичи бўлиб ўтди ва ғолибларга Matiz автомобиллари топширилди.\nЯкуний босқичда Қорақалпоғистон Республикаси, Тошкент шаҳри ва вилоят босқичларида ғолиб бўлган 14 милиция таянч пункти иштирок этди, деб хабар қилди ЎзА.\nАйтилишича, танлов якунига кўра, Тошкент вилояти Юқоричирчиқ тумани “Истиқлол” маҳалласидаги 294-сонли, Андижон вилояти Олтинкўл тумани “Далварзин” маҳалласидаги 194-сонли, Бухоро вилояти Ромитан тумани “Ромитан” қишлоқ фуқаролар йиғинидаги 94-сонли, Қорақалпоғистон Республикаси Элликқалъа тумани “Қилчиноқ” овулидаги 199-сонли милиция таянч пунктлари ғолибликни қўлга киритган.\nТошкентда биринчи космонавт Юрий Гагаринга ёдгорлик ўрнатилади\nИнсоннинг коинотга илк бор парвоз қилганига 55 йил тўлиши муносабати билан биринчи фазогир Юрий Гагариннинг бронзадан ясалган бюсти Ўзбекистонда ўрнатилади, деб хабар қилди Ўзбекистондаги веб-нашрлар.\nАлексей Леонов томонидан ишланган бюст 12 апрель куни Тошкентдаги Политехника музейига тантанали топширилади.\nАйтилишича, тадбир Тошкентдаги Россия фан ва маданият маркази ҳамда “Маданият мулоқоти - Ягона олам” хайрия фонди ташаббуси билан ўтказилади. Унда Россиянинг Ўзбекистондаги элчиси В.Тюрденев, Ўзбекистон ва Россия Фанлар Академияси, Воҳидов Халқаро ёшлар аэрокосмик фонди вакиллари, олимлар иштирок этади.\n1961 йил 12 апрель куни Юрий Гагарин “Восток” ракетасида “Бойқўнғир” космодромидан фазога учган. 108 дақиқа давомида ракета Ер шарини бир марта айланиб чиқиб, Саратов вилояти, Смеловка қишлоғи ҳудудига қўнган.\nБиринчи рус-совет космонавтига Тошкентда ёдгорлик ўрнатилиши ўзбек маданиятида чуқур из қолдирган машҳур арбобларнинг номлари шаҳарлар, туманлар, кўчалар, ҳиёбонлар, метро бекатлари ва бошқа объектлардан ўчирилаётган бир пайтга тўғри келмоқда.\nЎзбек футболчилари баҳрайнликларни 1:0 ҳисобида мағлуб этди\nЎзбекистон Миллий терма жамоаси аъзолари.\n2018 йилда ўтказилажак жаҳон чемпионати Осиё саралаш мусобақаси иккинчи босқичининг сўнгги учрашувида футбол бўйича Ўзбекистон терма жамоаси баҳрайнлик футболчиларни 1:0 ҳисобида мағлубиятга учратди.\nТошкентдаги “Бунёдкор” стадионида кеча оқшом ўтказилган ўйинда ягона голни Сардор Рашидов киритди.\n21 очко билан Н гуруҳида биринчиликни сақлаб қолган Ўзбекистон терма жамоаси шу тариқа саралаш ўйинларининг ҳал қилувчи 3-босқичига йўлланма олди. Бу босқич учун 12 апрель куни қуръа ташланади.\nКаримов келаси ой охирида Москвага расмий сафар қилади\nЎзбекистон президенти Ислом Каримов 25-26 апрель кунлари расмий ташриф билан Россияга боради.\nБу ҳақда РИА Новости ахборот агентлиги Россия Молия вазири Сергей Сторчак сўзларига таяниб хабар қилди.\nЖаноб Сторчакнинг таъкидича, Ўзбекистон раҳбарининг ташрифи чоғида кўтариладиган асосий мавзулардан бири ўзбек қуролли-кучларига ҳарбий ускуналар етказиб бериш масаласи бўлади.\nЎтган йили Россия президенти Владимир Путин Уфа шаҳрида бўлган Шанхай Ҳамкорлик ташкилоти саммити пайти Каримовни Москвага таклиф этган эди.\nГермания ташқи ишлар вазири Тошкентга сафар қилади\nГермания Ташқи ишлар вазири Франк-Вальтер Штайнмайер 30 март куни Тошкентга келади.\nБу ҳақда Ўзбекистон ТИВ ахборот хизмати 29 март куни маълум қилди.\nТашриф давомида Франк-Вальтер Штайнмайер Ўзбекистон президенти Ислом Каримов ва бошқа ўзбек расмийлари билан учрашади.\nЎзбекистон ТИВ баёнотида айтилишича, сўзлашувлар чоғида Ўзбекистон ва Германия ўртасидаги ўзаро ҳамкорликнинг бугунги ҳолати ва уни ривожлантириш истиқболлари, минтақавий ва халқаро долзарб масалалар муҳокама қилинади.\nФранк-Вальтер Штайнмайер айни вақтда Европада хавфсизлик ва ҳамкорлик ташкилотининг амалдаги раиси ҳамдир.\nКаримов ва Путин ўзбек армиясини модернизациялаш масаласини муҳокама қилади\nПутин 2014 йил 10 декабрида Тошкентга келган эди.\nЎзбекистон президенти Ислом Каримов Москвада президент Владимир Путин билан ўзбек армиясини замонавий қуроллар билан таъминлаш масаласини муҳокама қилади.\nЎзбекистон президентининг Москвага сафари 25-26 апрель кунларига режалаштирилган.\n“Новости” агентлиги Россия молия вазирининг ўринбосари Сергей Строчакка таянган ҳолда, президентлар музокаралар давомида ўзбек армиясини модернизациялаш масаласини ҳам муҳокама қилишларини билдирди.\nПрезидент Владимир Путин Ислом Каримовни 2015 йил Уфада ўтган Шанхай ҳамкорлик ташкилоти саммити пайтида Москвага расмий сафар билан келишга таклиф қилган эди.\nТошкентда Гагарин бюсти ўрнатилади\nТошкентда одам биринчи марта коинотга парвоз қилганининг 55 йиллигини нишонлаш доирасида Совет Иттифоқи қаҳрамони, жаҳонинг энг биринчи фазогири Юрий Гагаринга бронза бюст ўрнатилади.\nБюстни ўрнатиш ташаббуси РосссотрудничествонингЎзбекистондаги ваколатхонаси ва “Маданиятлар диалоги - Ягона дунё” халқаро ҳайрия ташкилоти томонидан кўтарилган. Бюст Тошкент политехника музейи биносига 12 апрель куни ўрнатилади.\nТошкентда бундан аввал Совет Иттифоқи даврини эслатувчи бир қатор ҳайкаллар, жумладан, Иккинчи Жаҳон урушига оид ёдгорликлар бузиб ташлангани ёки бошқа жойларга кўчирилгани хабар қилинган эди.\nАҳолини алдаб газни қиммат пуллаган мулозим судланди\nЖиззах вилоятидаги “Дўстликтумангаз” идораси омбор мудири Адҳам Маматов аҳолини алдаб, газни қиммат нархда пуллаганлик айблови билан маҳкамага тортилди.\n“Ҳуқуқ” газетаси ёзишича, Маматов суюлтирилган газ баллонларининг ҳар бири учун 2 мингдан 5 минг сўмгача устама нарх қўйиб, сўнгги уч йил давомида жами 12 миллион 66 минг сўм пулни ноқонуний равишда ўзлаштирган.\nМаматов бу пулларни Дўстлик туманидаги “Қаҳрамон”, “Саритепа”, “Олтин водий”, “Бунёдкор” ва “Наврўз” маҳаллаларида яшовчи аҳолини алдаб ўзлаштирган.\nНашр хабарига кўра, Маматов етказилган моддий зарарни қоплаган. Бироқ унга нисбатан қандай жазо қўллангани очиқланмаган.\nЎзбекистонда ўтган йили 16 млрд долларлик инвестиция ўзлаштирилди\nХорижий инвестициянинг 59,1 фоизи ёқилғи-энергетика соҳасига сарфланган.\nЎтган йили Ўзбекистонда 40,737 триллион сўмлик (15,7 миллиард долларлик) инвестиция ўзлаштирилди.\nЎзбекистон давлат статистика қўмитаси ҳисоб-китобича, инвестициялар бўйича ўтган йилги кўрсаткичлар 2014 йилга нисбатан 9,6 фоизга яхшиланган.\nХорижий инвестиция ва кредитларнинг 59,1 фоизи ёқилғи-энергетика соҳасига, 19,2 фоизи транспорт ва алоқа соҳасига, 3,6 фоизи енгил саноат соҳасига, 1,4 фоизи кимё ва нефт-кимё саноатига жалб этилган.\nЖорий йил январида Жаҳон банки Ўзбекистонга 4 миллиард долларлик кредит беришини билдирганидан сўнг халқаро ҳуқуқ фаоллари, касаба уюшмалари ва бизнес соҳаси вакилларидан иборат Cotton Campaign коалицияси 9 март куни Вашингтонда Жаҳон банки президенти Жим Кимга Ўзбекистон қишлоқ хўжалигига кредит беришни тўхтатиб туриш талаби билан петиция топширди. Петицияни бутун дунё бўйлаб 140 минг одам имзолаган.\nЎзбекистон тезюрар поездлар рейтингида 17-ўринни эгаллади\nЎзбекистон тезюрар поездлар рейтингида 20 давлат ичида 17- ўринни эгаллади.\nGoEuro нашри тузган ушбу рейтинг Global High-Speed Train Ranking дея номланади.\nРейтинг поездларнинг рекорд тезлиги, операциявий тезлиги, темирйўл йўналишлари ва аҳолининг қамрови бўйича кўрсаткичларни инобатга олиб тузилган.\nGoEuro ҳисоб- китобича, Ўзбекистонда поездларнинг тезлиги соатига 255 километрни, операциявий тезлик эса 250 км/соатни ташкил қилади.\nРейтинг натижаларига кўра, Ўзбекистон темирйўл тизимида тезюрар поездларнинг улуши 8,21 фоизни ташкил қилади ва аҳолининг 9,01 фоизи тезюрар поездлардан фойдаланади.\nҚайд қилинишича, Ўзбекистон аҳолиси тезюрар поезднинг 1 километри учун 0,18 евро тўлайди ва бу кўрсаткич бўйича мамлакат дунёда 11 ўринни эгаллайди.\nРейтингда Япония, Жанубий Корея ва Хитой асосий учликни эгаллаган.\nЎзбекистонда Испаниянинг Talgo S. A. ширкатига қарашли “Афросиëб” тезюрар поездлари 2011 йилдан бошлаб Тошкент-Самарқанд йўналишида қатнай бошлаган. Электропоезд Тошкент билан Самарқанд орасидаги йўлни 2 соат ичида босиб ўтади.\nЎтган йил августидан бошлаб “Афросиëб” позедлари Қаршига ҳам қатнай бошлади.\nБундай тезюрар поезд Бухоро ва Хивани ҳам Тошкент билан боғлаши режаланган.\nЭлектропоездлар қатновини йўлга қўйиш учун Самарқанд вилояти Жума шаҳарчасидаги ўнга яқин уй бузилган.


Эксклюзив! «Xabar.uz» Бекободдаги ЙТҲда жароҳатланганлар ҳолидан...\n21.08.2018 18:02 0 44725\nЎзбекистонда Қурбон ҳайити шукуҳи давом этмоқда. Бу кунда хайр-саховат ва меҳр-мурувват кўрсатиш, кексалар, ногиронлар ва беморлар ҳолидан хабар олиш ўзбек халқининг азалий қадриятларидан биридир.\nУшбу анъанага мувофиқ, таҳририятимиз фотомухбири Фаррух Алиев жамоатчилик вакиллари билан бирга Бекобод шаҳрига сафар қилди. Улар шу йилнинг 20 август куни Бекобод тумани ҳудудида «Damas» автомашинаси ва ҳукумат вакиллари бўлган автомашина иштирокида рўй берган автотранспорт ҳодисасида жароҳатланган ҳайдовчи Б.Саидов ва йўловчи А.Мелибоев ҳолидан хабар олишди.\nТаъкидлаш ўринлики, ижтимоий тармоқларнинг ўзбек сегментида мазкур йўл-транспорт ҳодисаси кенг муҳокама қилиниб, «Damas» автомобили ҳайдовчиси ва унинг ҳамроҳи ҳақида турли нохолис маълумотлар тарқатилмоқда.\nТаҳририятимиз вакили фуқаролар Б.Саидов ҳамда А.Мелибоев енгил тан жароҳати билан Бекобод шаҳар тиббиёт бирлашмасида даволанаётганларига гувоҳ бўлишди. Бирлашма бош шифокорининг маълум қилишича, беморларнинг аҳволи қониқарли ва улар жиддий жароҳат олишмаган, шу боис эрта-индин оилалари бағрига қайтади.\n«Xabar.uz» мухбири саволига жавоб берган Б.Саидовнинг айтишича, даволаниш жараёнида ҳеч қандай камчилик ёки муаммо мавжуд эмас. Б.Саидов ва А.Мелибоев ўзларини яхши ҳис қилмоқда.\nЙТҲ Абдулла Арипов Бекобод\nЖамият 12/02, 09:49


Андижонда йўл ҳаракати хавфсизлиги қоидаларига амал қилмаган лейтенант бир кишининг ўлимига сабабчи бўлди\n11:57 / 07.03.2017\nМинг афсуски, кўплар йўл ҳаракати хавфсизлиги қоидаларини нафақат билиш, балки унга доимий равишда риоя қилиш кераклиги тушунмайди.\n“На посту” газетасининг ёзишича, Андижон вилояти Асака ИИБнинг вояга етмаганлар ўртасидаги ҳуқуқбузарликларни олдини олиш бўлими катта инспектори лейтенант Турсунали Ҳайдаралиев афтидан белгиланган тезлик даражасига риоя этмаслик фожиали оқибатларга олиб келиши мумкинлигини яхши тушунган, бироқ...\n2016 йилнинг 16 август санасида у тахминан кечки вақт 22.00да ўзининг “Нексия” автомобилида Асака-Қува автойўли бўйлаб ҳаракатланиб кетаётганди. Т.Ҳайдаралиев қоронғи тушганига қарамай тезликни оширади ҳамда Ниёзботир қишлоғи яқинида йўлни кесиб ўтаётган кекса ёшли аёл ва унинг набирасини уриб кетади.\nРўй берган ҳодисадан сўнг Ҳайдаров машинадан чиқиб ёрдам кўрсатишга ошиқади. Кекса аёл ҳушсиз эди, набираси эса оғриқдан қаттиқ бақирарди. Ҳайдовчи жабрланганларни машинага ўтказиб, уларни туман касалхонасига олиб боради.\nШифокорлар қанчалик уринишмасин Ниёзботир қишлоғида истиқомат қилувчи Гулнора Эгамбердиева вафот этди. Вояга етмаган Дилфуза Абдуллаева эса тирик қолди, бироқ турли даражадаги тан жароҳатларини олди.\nАсака туман суди Т.Ҳайдаралиевни беш йилга озодликдан маҳрум этиш ҳақида ҳукм чиқарди. Ҳайдаралиев ўз айбига тўла иқрор бўлгани, қилган ишидан пушаймонлиги, аввал судланмагани туфайли унга нисбатан амнистия акти қўлланилди ҳамда суд залида қамоқдан озод этилди.


Kutubxona - Oʻrinboy Usmon. Alam (hikoya) / Kiril\nSiz shu sahifadasiz: Oʻrinboy Usmon. Alam (hikoya) / Kiril\nАсар номи Алам (ҳикоя)\n«Вой, болам, вой, бо-лам, - ичкаридан аёл кишининг бўғиқ овоздаги ноласи эшитилди. – Сенгина совуқ тупроққа кирмасдан, мен ўлсам бўлмасмиди, бо-лам! Кўзимнинг оқ-қорасидан ажралдим, одамлар…»\n«Ақалли манови сувни ичволгин», - Кенжанинг ғулдуллаётганидан савдойи бўпқол-дими, дея чўчиган ёнидаги киши унинг елкасидан тутиб силкитди.\n— Дада, мен нима қиляпман? - юрак ютиб жавоб қайтаради бола.\n— Хотин киши бола тарбиясига аралашдими, Худо урди-кетди. Келин, бор, ямоқ-чамоғингни қил, - полизнинг ўртасидаги супа устида ёнбошлаган чол Кенжанинг қўлидан тутди. – Унинг кўзларини кўряпсанми, агар сен менга ақалли бир марта шундай қараганинг-да, нақ қорачиқларингни ўйволардим. Отасининг кўзига тик қараган ўғилнинг икки дунёси куйиб кетади. Ҳа, иккала дунёси! Ҳалиям, болага тарбия беришни ўрганмапсан. Фарзанд ҳаммагаям ширин.\n«Дада!- Турсунбой аламли қичқирди. – Катта момомни танимадингизми?» «Таниган-да нима, - ота-ўғил ўртасида супа ўсиб чиқди. Қўшёстиққа ястаниб олган бобо кўзларида қахр ёнарди. – қатта момомиш? У отангга буви бўлса, менга она бўлади. Ҳаммангдан ҳам менга яқинроқ. Лекин мен ундан узоқ юрдим. Кенжа, бу ақлини еганнинг гапига қулоқ сол-ма. Охирати куйди унинг!»\n«Битта олишган сенми, - жарлик тубидан бўғиқ овоз келди. – Йигит ёшингдаёқ совуқ юртларда нақ суягинг чириб кетувди. Менга кўп гердайиб қарама. У ёқдан қайтиб ҳокимни ўлдирган бўлсанг, унинг ўғли қолди, оқсоқолни чопиб ташладим, дейсанми, лекин сен ўшанда унинг ўғиллари қандай тиш қайраётганларини кўрмадинг. Бориб-бориб ботир-лигинг бошингга етгани ёлғонми?»\n«Бўлди, бўлди…» Кенжанинг мияси зирқиради. У амакисини охирги марта қачон кўрганини эслашга уринди. Ўшанда амакисининг ўзи тенги ўғли билан ўйнагани борганди. Амаки кўчадан қовоғи солиқ, ўйчан қайтди. Чой ичиб ўтириб, устма-уст «уҳ» тортди. «Нега «уҳ» тортасиз, дейсан-а, хотин, бўғилиб кетяпман, бўғилиб… Бугун яна битта бегуноҳ одамни опкетишди. Бола-чақаси чирқираганча қолаверди. Боя ўша темирчини суриштиргани борувдим, биронтаси лом-мим демади. Бошлиғига кириб айтдим, темирчи халқ учун жонини жабборга берган одам, юртини деб ўлимга тик боради. Кимнингдир чақуви билан тўғри одамнинг шўри қурийверадими, дедим. Яхши одам кўринади. «Хўп-хўп, ҳисобга оламиз, суриштирамиз, айби бўлмаса, қўйворамиз, келганингиз яхши бўлди, деди. Зора чиқарвор-са…» Кўча эшик тўхтовсиз тақиллаб, амакимнинг сўзи оғзида қолди. Амакимнинг ўғли югуриб бориб эшик очди. Ҳовлига бирин-кетин учта одам кириб келди. Учовиям нотаниш, учовининг ҳам турқидан бир нарса англаш қийин, нигоҳлар совуқ, тунд. Улар уй эгасининг кимлигини сўрагандайин бўлишди-ю, иккитаси ҳаммаёқни титкилашга тушди. Биттаси сўроқ бошлади.\n— Ҳм, ҳақиқатчи, денг, - совуқ нигоҳлар ялтиллади. – Сиз онангиз ҳақида ёшларга гапириб бераркансиз-а? Ҳар киши ўзининг қадрига етиши керак, халқ бошида ўтирганларнинг ҳаммасиям халқ дардини тушунавермайди, дебмидингиз?\n«Эсингдами, ўшанда сенга нима дейишди? - жардан овоз чиқди. – Халқ душманининг дўсти ҳеч қачон халққа дўст бўлмайди!»\n«Дада, бу одамнинг гапларига ишонманг. У оғзига келганини валақлайверади, - Кен-жа супанинг нариёғида амакиси томон бораётган амакиваччасини кўрди. У яқинлашаркан отасининг гавдаси тиклашаверди. - Ўшанда… Сизни опкетишгандан кейин бу менга оталик қилмоқчи бўлган. Отанг ўрнига отангман. Мен сени асло ёмон бўл, демийман, сўзимга қулоқ тутсанг, сира кам бўлмийсан, деган. Ўзингдан атиги бир ёш катта бўлсаям катта, жил-ла қурса, битта кўйлакни кўп кийгандир, уни албатта ҳурмат қилгин, нима деса, хўп дегин, кичкина раҳбар бўлсаям, барибир раҳбар, ҳали ишлаганингда биласан, раҳбарнинг сўзини сира икки қилмагин, дея насиҳат қиларди…»\nКенжа амакиваччасининг ғазабли қарашига чидаёлмай кўзларини олиб қочди. Шу заҳотиёқ унинг бошини тағин амакиваччаси томон буриб қўйишди. Қараса, бувиси, амаки-си, ўғли ёнма-ён кетиб боришарди. Турсунбой уларнинг ортидан эмакларди. «Қаёққа, қаёқ-қа кетяпсизлар?» Қариндошларига етиб олмоқчи бўлиб илдамлаган Кенжа супага урилиб йиқилди. У бошини кўтариб супага тирмашувди, отасининг ўқрайган кўзларидан қўрқиб кетди. Бироқ кўзларини олиб қочмади. Ҳорғин, ғамгин, ўйчан кўзлар супага қадалганча тураверди. Супа жойидан силжиб, қуйига отилди. Унинг ўрнида пайдо бўлган жарлик Кен-жани узоқлашиб бораётган оппоқ кўйлакли тўрт кишидан ажратиб қўйди. «Барибир етвола-ман, етволаман». Кенжа оёқ қўйиши биланоқ зим-зиё ертўлага қулади. У ён эмаклади, бу ён эмаклади, бирон-бир туйнук йўқ. Ташқаридан сувнинг шовуллагани эшитиларди. Шовуллаш тўхтовсиз кучаярди. Кенжа ғувиллаётган қулоқларидан кафтларини олганча деворга ёпишди. Девор ортида сой бор-ку! Ана ўғли қирғоқда ўйланиб турибди. Ўтма у ёққа, ўғлим, ўтма! Ким у ўғлининг орқасидан итараётган? «Ишонганимиз сен, Турсунбой ука, бу ёшларнинг қулоғига гап кирмайди, юрак деб, ўпкани қўлтиқлаб юришибди бари. Сувнинг пасайишини пойлаб ўтираверсак, моллар очдан ҳаром ўлади. Ие, нега қадаминг тортмайди? Илгари неча марталаб ўтгансан! Қани, ҳайда машинани!» Товба, раиснинг афти ўзига ўхшаб қоптими? Турсунбой ортига қараб бир хўрсинди-ю, кабинага ўтирди… Кенжа тирноқлари билан деворни кўчира бошлади. Тезроқ бу қафасдан қутулиши, ўғлини қутқариши керак. Бармоқлари ачишиб оғрир, девор эса қалин эди. О, машина лапанглаб сойга кирди-ку! Ана, сувнинг ўртасига етиб боряпти. Э, тиқилиб қолди. Ўғлим, Турсунбой, тушақол, болам, тезроқ қир-ғоққа ўт. Тезроқ!» Ҳозир бало-қазодай, томдан баланд сув бостириб келади. Турсунбой, тушақол! Нега овозимни эшитмаяпсан? Сувни кўрмаяпсанми? Ҳозир машинангни ағдаради, кейин ўзингни…\n— Чироқни ўчирайликми, бобожон, - Кенжа тикила-тикила рўпарасидаги узун тўн кийиб олган болани, Турсунбойнинг ўғлини базўр таниди. – Қоронғи тушгани қачонийди, шунча ичкари кир, дейишсаям, кирмадингиз. Кейин мени чақиришди. Қарасам, ухлаб қолган экансиз…\n"http://www.kutubxona.com/wiki/index.php?title=Oʻrinboy_Usmon._Alam_(hikoya)_/_Kiril&oldid=4739" dan olindi


Функционал нейрохирургия буйича клиник баённомалар\nФункционал нейрохирургия буйича клиник баённомалар Бош сахифа\nУчшохли нерв невралгияси билан огриган беморларга ташхис куйиш ва даволаш\n1671 йил учшохли нерв невралгияси (УНН) номини олган, юз сохасида кайталанувчи уткир огрик хуружлари билан кечувчи огир касалликнинг куп асрлар давомида урганилиш тарихи узининг илдизлари билан XI-XII асрларга кетади.\nУчшохли нерв невралгиясининг таркалганлиги катта ва 100000 кишига 30-50 бемордан, ва Бутун жахон согликни саклаш ташкилоти маълумотига кура касалланиш 100000 кишига 2-4 одамдан тугри келади. Касаллик айникса 40 ешдан кейин ва аелларда куп учрайди.\nАсаб системаси турли кисмларининг тузилиш ва функционал узгаришлари тригеминал невралгия синдромининг юзага келишида етакчи уринни егаллайди. «Периферик» фаразлар тахмин қиладилар бошланғич асаб системасининг периферик бўлимларни бузилиши, "марказийлар" мия ичи ядролари ва утказиш системаларининг ахамиятини таъкид киладилар. Учшохли нерв невралгиясининг хирургик йули билан даволаш натижалари шуни курсатдики, невралгик огрик синдромига олиб келувчи асосий фактор бу – тригеминал система периферик кисмининг бирламчи шикастланишидир – варолиев куприкига учшохли нерв корешокининг кириш зонаси – марказий нерв системасининг патологик иши бузилиши билан кечади. Микрохирургик операциялар давомида аникланадиган нерв корешокининг кон-томир билан компрессия ва деформацияси кузатувларда тригеминал невралгиянинг юзага келишининг асосий сабабидир. Учшохли нерв мия узагига якин корешокининг микроваскуляр декомпрессиядан кейин огрик синдромининг йуколиши, веноз ва артериал тузулмалар томонидан нерв толаларининг махаллий демиелинизацияси гипотезасини яратишга асос булди. Ю. А. Григоряннинг нурли микроскопия ишида, учшохли нерв невралгияси синдроми билан 7 беморнинг операцион материалларида шуни курсатдики, нерв толаларини шикастловчи бирламчи омил бу, корешокнинг ташкаридан турли кон-томир ва усмалар томонидан босилишидир.\nЮз огрик синдромларининг куп таснифи мавжуд.\nБу касалликнинг этиологияси ва патогенези масаласида ягона фикр йук. Алохида нозологик тур деб тан олинган учшохли нерв невралгиясидан ташкари атипик юз огриклари синдроми мавжуд. УНН да 1980 йилда Ганноверда бош мия нервлари буйича халкаро симпозиумда кабул килинган тасниф купрок таркалган. Бу таснифга куйидагилар киради:\nУч шохли нервнинг симптоматик невралгияси:\n- мия узаги касалликларида тригеминал шикастланишлар;\n- Мия кутиси ичи миядан ташкари касалликларида тригеминал шикастланишлар;\n- экстракраниал касалликларда тригеминал шикастланишлар\n- тригеминал сенсор невропатиялар.\nУч шохли нервнинг идиопатик невралгияси.\nУНН ташхиси яккол огрик синдромига асосланган, триггер зоналарининг борлиги, неврологик камчиликларнинг йуклиги ва хуружларнинг кам вегетатив хамрохлиги.\nJannetta уйлайди, УНН асосий клиник мезонлари бу кучли бир томонлама огрик, хуружсимон характерли, аелларда купрок учровчи ва купрок иккинчи ва учинчи тармокларида жойлашувчи, ва купрок унг томон шикастланган.\nКасалликнинг сатхи ва сабабига карамасдан, хуружсимон огриклар айнан унга хосдир. Симптоматик УНН тригер нукталарининг борлиги хосдир, ва пайпаслаганда периферик тармокларнинг чикиш нукталарининг огриклилиги, ва яна гапириш ва овкат кабул килиш огрик хуружларини кузгатади.\nКерер нукталари ташхис куйиш учун роль уйнайди — буйин умурткаларининг килтикли усимталарини чукур пайпаслаш юзга таркалувчи огрик билан кечади. Кузгишнинг чуккисида унга хос «зина» симптоми аникланади: агарда бемор зинадан тушаетганда, унча кучли булмаган типик тригеминал «отиш» юз беради, бу ликворнинг тригеминал цистернада патологик узгарган илдизга «уруши» туфайли содир булади. Касалликнинг бу фазасида куп вактларда «эхтиет булиб теккизиш» симптоми хосил булади: агар беморни кул теккизганда огрик пайдо буладиган юздаги аник нуктасини курсатишни сурашса, у бармокини терига охиригача теккизмайди навбатдаги тригеминал пароксизм юз беришидан куркиб. Бир нечта беморларда вакт утиши билан иккиламчи мушак-фасциал прозопалгик синдром ривожланади. УНН билан касалланган барча беморлар кузгиш даврида хам ремиссия даврида хам чайнаш учун огиз бушлигининг «соглом» томонидан фойдаланишади. Юзнинг гомолатерал томонидаги мушакларда мушакларнинг зичланиши уларнинг дегенератив узгаришлари билан бирга содир булади.\nУчшохли нерв невралгиясида оғриқ куйидаги характерга эга:\nОғриқ хуружли, давомийлиги 2 минутдан ошмайди. Хурухлар орасида доимо «ёруғ» давр булади.\nОғриқ сезиларли интенсивликда, худи электр токи билан тасирлангандек тўсатдан бошланади.\nЛокализацияси учшохли нерв иннервация сохасида, купрок 2 ва 3 шохлар сохасида (5% холатда 1 шох)\nТриггер нукталар(зоналар) борлиги, кучсиз таъсирлаганда типик пароксизмлар булиши. Кўпроқ триггер зоналараро фациал сохада, алвеоляр усик сохасида, биринчи шох зарарланганда кўзни медиал бурчагида жойлашади.\nТриггер факторларни борлиги кўпроқ: ювиниш, гаплашиш, овқатланиш, тишларни тозалаш, хаводаги харакатлари ва секин силаш.\nТипик оғрик кўриниши. Беморлар хуружлар ўтиб кетишини кутиб маълум бир холатда қотиб туради. Баъзан оғрик соҳасини сийпалайди, баъзан чайновчи харакатлар килади. Оғрик хуружи даврида беморлар берилган саволларга қисқа жавоб беради, оғзини очишдан қўрқади. Хуружнинг авжига чуққан нуқтасида юз мускулларининг учиши кузатилиши мумкин (tic douloureux).\nОдатда учшохли нерв невралгиясида неврологик дефицит булмайди.\nХуружларнинг вегетатив реакциялар билан бирга келиши кам учрайди ва беморларнинг 1/3 қисмида кузатилади.\nКасаллик қўзиш ва ремиссия даврлари билан кечади. Хуружлар даврида оғриқлар гуруҳли хуружлар кўринишида келиши мумкин. Баъзан бундай хуружлар кун ёки ҳафталаб давом этиши мумкин. Оғир ҳолатларда беморнинг кундалик ҳаёт сифати кескин бузилади. Бунда status neuralgicus деб аталувчи ҳолат пайдо бўлганда алоҳида огриқ хуружлари орасида танаффус бўлмайди ва оғриқлар доимий тус олади. Лекин баъзан спонтан тарзда ремиссия кузатилиши мумкин, бу ҳолат фонида эса касаллик прогрессив тарзда ривожланиб боради. Ремиссия давомийлиги баъзан ойлаб, йиллаб бўлиши мумкин, касаллик қайталанганда эса, беморлар хуружлараро давр оралиғида ҳам сақланувчи оғриққа шикоят қилишади.\nУч шохли нерв невралгияли беморларни диагностикаси ва довалашда аниқ рекомендация бериш.\nБажарувчи– невропатолог, нейрохирург, анестезиолог-реаниматолог, санитарка, тиббиёт хамшираси.\nКлиник стандартлар бу – бемордаги маълум бир нозологик бирлик (касаллик), синдром ёки маълум клиник вазиятда унга кўрсатилиши лозим бўлган минимал ҳажмли тиббий ёрдамнинг аниқ бир шаклга келтирилган тавсифидир.\nБаённома бу – расмий ҳужжат бўлиб, унда бажарувчилар томонидан риоя килинадиган амалий жараёнлар, умумий қабул қилинган меёрлар, анъаналар ва ўзига хосликлар қайд қилинади.\nНозологик форма:Уч шохли нерв невралгияси.\nМКБ – 10 буйича: G50.\nДавр: хар қандай;\nБоскич: хар қандай;\nАсоратлар: асоратларга боғлиқ бўлмаган.\nКасалликни ташхислаш учун зарур бўлган тиббий ёрдам ва хизматлар рўйхати.\nКВП ларда курсатиладиган ёрдам даражаси.\nКлиник белгиларни аниклаш:\n-Учшохли нерв шохлари буйлаб оғриқ синдромини борлиги.\n-касаллик бошланиши нима билан боглик;\n-килинган оғриқ колдирувчи терапия;\n-мурожаат этгунча килинган махаллий даво характери;\n- лаборатория ва инструментал текширув маълумотлари (умумий кон ва сийдик анализи, конни биохимик тахлили (умумий билирубин, богланган, богланмаган, АЛТ, АСТ), коагулограмма.\nТиббий хизматлар руйхати: касалликни диагностика килиш ва уни огирлик даражасини аниклаш, тиббий документларни тулдириш, биринчи тиббий ёрдам курсатиш (оғриқ колдирувчи, тинчлантирувчи ва тутканокка карши терапияни тавсия килиш) ТТБ га йулланма бериш.\nТТБ шароитида кўрсатиладиган тиббий ёрдам даражаси.\n- лаборатория ва инструментал текширув маълумотлари (умумий кон ва сийдик аналази, конни биохимик тахлили (умумий билирубин, богланган, богланмаган, АЛТ, АСТ ), коагулограмма.\nОкулист, терапевт, невропатолог ва психиатр куриги.\nФункционал. Электрокардиография, Эхо-ЭГ, ЭЭГ, Транскраниалдоплерография, бош мияни КТёки МРТ килиш.\nТиббий хизматлар руйхати: касалликни диагностика килиш ва уни огирлик даражасини аниклаш, тиббий документларни тулдириш, биринчи тиббий ёрдам курсатиш (оғриқ колдирувчи, тинчлантирувчи ва тутканокка карши терапияни тавсия килиш) ТТБ га йулланмабериш.\nКасалликни ташхислаш учун зарур бўлган тиббий ёрдам ва хизматлар рўйхати(асосий ва қўшимча).\nОғриқколдирувчи терапия буюриш. Имконияти бўлса учшохли нервни блокада килиш. Учшохли нервни экзкрез килиш.\nТТБ шароитида даволаш ва диагностика боскичларидаги натижалар модели.\nТиббий ёрдам курсатилганда куйидаги натижалар кузатилиши мумкин.\nОғриқ синдромини йўқолиши;\nКонсерватив даво фойда бермаганда- даволаниш учун махсус ихтисослашган марказларга йўлланма бериш;\nБеморни нобуд бўлиши;\nИхтисослашган тиббиёт муассаларида кўрсатиладиган тиббий ёрдам даражаси.\n-касаллик бошланиши нима билан боғлик;\n-килинган оғриқ қолдирувчи терапия;\nОкулист, терапевт, невропатолог ва психиатр кўриги.\nТиббий хизматлар руйхати: касалликни диагностика килиш ва уни огирлик даражасини аниклаш, тиббий документларни тулдириш, биринчи тиббий ёрдам курсатиш (оғриқ колдирувчи, тинчлантирувчи ва тутканок кА карши терапияни тавсия килиш) ТТБ га йулланма бериш.\nКасалликни ташхислаш учун зарур бўлган тиббий ёрдам ва хизматлар рўйхати (асосий ва қўшимча).\nОхирги йилларда хирургик даво консерватив даво умуман фойда бермаганда яъни рецидив беморларда клиник белгилар кучайданда қилинади.\nМарказий бўлимларда оператив муолажалар тери оркали ва бевосита краниотомияга бўлинади.\nБиринчисига терморизотомия (тери орқали юқори частотали селектив ризотомия, глицерол ва балонли микродекомпрессия ёрдамида ретрогассерал ризотомия. Юқоритехнологик метод гамма-нождан фойдаланиш) киради. Терморизотомия кўпроқ фойдалироқ, аммо корнеал анестезия, кератит, чайнов мушаклари парези, юз дизестезияси кўринишидаги ножўя тасирлари бор.\nТригеминал нуклеотрактотомия (уч шохли нерв сезувчи толалар ядроларини куйдириш) бу ҳам юқори оператив хавфли амалиёт. Крионейротомия уч шохли нерв сезувчи толаларини кимёвий деструкция қилиш. Агар операциягача бўлган даврда касаллик бошланганига 5 йилдан ошмаган бўлса бу метод анча яхши натижа беради.\nУч шохли нерв невралгияли беморларни кўпроқ адекват ва эффектив хирургик давоси хозирда уч шохли нерв илдизларини микроваскуляр декомпрессияси. Бу операцияни 1969 г W. J. Gardner таклиф қилган. R. W. Rand операцион микроскопни қўллаб қайта ишлаган ва P. J. Janetta ва ҳк жуда ривожлантирган.\nМикроваскуляр декомпрессияда орқа мия чуқурчаси трепанация қилиниб, уч шохли нервни илдизи билан олдинги юқори ва пастки мияча артериялари ва юқори тошли венани ўзароалоқаси ревизия қилинади. Агар илдиз компрессия бўлган бўлса, улар томирдан ажратилади ва томир билан илдиз ўртасига кистирма қўйилади. Бу томирни илдизга таъсирини ва улар орасидаги алокани йўқотади.\nБу метод рецидивлар сонини бирмунча камайтиради ва ножўя таъсирлари кам, аммо кўпрок травматиклироқ. Микроваскуляр декомпрессияни энг оғир асорати бўлиб мия стволи ишемияси хисобланади, баъзи ҳолларди ўлимга олиб келади (ҳар хил авторлар маълумотлари буйича 0.5-3% ҳоллатларда). Бошқа асоратлари ғалтак нервини жарохатланиши, юз мушаклари парези, эшитиш пасайиши, атаксия, миячада гематома пайдо бўлиши, ҳаво эмболияси, инфекцион асоратлар. Асоратлар 12-17% ташкил этади, рецидивлар ҳавфи 3 дан 47% гача.\nБундан ташқари уч шохли нерв невралгияли беморларда оғир соматик касаллик ҳамрох бўлганда ва ёши кексаларда микроваскуляр декомпрессия қарши кўрсатма.\nУч шохли нерв невралгиясини медикаментоз даволаш. Консерватив даво тригеминал оғриқни камайтиришга қаратилган ва ҳозирда айнан шундай препаратлар йўқ ва антиконвулсантлар ишлатилади (карбамазепин, финлепсин 200 мг 1 таб 2 махал узоқ вақт).\nРадиочастотли деструкция термокоагуляцияни физик қонунларига асосланган ва ултраюқори частотали ток биологик тўқималардан ўтганда иссиқлик энергияси ажралади. Генераторга уланган электрод деструкция қилинадиган анатомик жойга изоляцияланган конюла орқали қўйилади. Тўқималар қизиш интенсивлиги уни қаршилигига боғлиқ. Электр токи актив ва жарохатловчи электродлар орасидан ўтади. Теплопродукция актив электродни изоляцияланмаган учи атрофияда пайдо бўлади ва тўқималарни жарохатлайди. Радиочастотали термодеструкцияни асосий афзаллиги жарохат зонасини адекват назорат қилиш мумкин. Электрод уланган датчик температура ва жарохат зонасини қайд қилиб туради. Жарохатланиш вақтини аниқ билиш имконияти мавжуд, электростимуляцияни ва қаршилик даражасини назорат қилиш электродни аниқ ва тўғри ўрнатиш имкониятини беради. Махаллий анестезияни қўлланилиши тикланиш даврини қисқаришини таъминлайди ва зарурат тўғилса радиочастотали деструкция сеансларини такрорлаш мумкин.\nТТБ шароитида даволаш ва диогностика боскичларидаги натижалар.\nТиббий хизматларни қўллаганда қуйидаги натижалар бўлиши мумкин.\nОғриқ синдромини узоқ муддатга йўқолиши;\nКонсерватив даво бефойда;\nБеморни нобуд бўлиши.\nЭпилепсия – бош мияда ортиқча нейронал разрядларнинг таъсирида юзага келувчи қайталанувчи характердаги мотор, сенсор, вегетатив, ва психомотор, кўринишдаги сурункали тутқаноқ хуружлари билан кечувчи касаликка айтилади. Кундалик ҳаётда кўп қўлланиладиган атамаласи "тутқаноқ хуружлари".\nУчраш эҳтимоллиги (йилига) ривожланган давлатларда 100 000 аҳолига 50 кишини, ривожланаётган давлатларда эса икки баробар кўпроқ. 2001 йил ўтказилган тадқиқот натижаларига кўра, 4 миллион ахолидан фақат 0,1%гина жаррохлик йўли билан ушбу касалликдан даволанган. Жаҳон Соғлиқни Сақлаш Ташкилоти маълумотларига кўра мазкур йилнинг ўзида, 50 миллион киши бутун дунёда эпилепсия касаллигидан азият чеккан.\n(1989 ЭПИЛЕПСИЯГА ҚАРШИ ХАЛҚАРО ЛИГА ТАВСИЯСИГА КЎРА)\nТодда паралич (G83.8)\nЛандау-Клеффнер синдроми (F80.3)\nТутқаноқ хуружи БДУ (R56.8)\nЭпилептик статус (G41.-)\nG40.0 Ўчоқли (фокал) ёки (парциал) идиопатик\nЎчоқли тутқаноқ билан бошланувчи эпилепсия\nG40.1 Ўчоқли (фокал) (парциал) симптоматик эпилепсия\nва парциал тутқаноқлар билан бошланувчи эпилепсия\nG40.2 Ўчоқли (фокальная) (парциальная) эпилепсия ва\nКомплекс парциал тутқаноқ хуружлари билан кечувчи эпилептик синдромлар\nG40.3 Катта идиопатик эпилепсия ва эпилептик синдромлар\nG40.4 Катта эпилепсиянинг ва эпилептик синдромнинг бошқа турлари\nG40.5 Алоҳида эпилептик синдромлар\nG40.6 Ноаниқ сабабли Grand mal типидаги ( [petit mal] билан бирга ёки ўзича келувчи) тутқаноқлар.\nG40.7 Ноаниқ сабабли кичик тутқаноқлар [petit mal] (grand mal сиз келувчи)\nG40.8 Эпилепсиянинг бошқа аниқлаган турлари\nG40.9 Ноаниқ эпилепсия\nG41 Эпилептик статус\nG41.0 Grand mal типидаги эпилептик статус\nБундан мустасно: узлуксиз парциал тутқаноқ [Кожевников]\nG41.1 Petit mal типидаги эпилептик статус (кичик тутқаноқлар)\nG41.2 мураккаб парциал эпилептик статус\nG41.8 Бошқа аниқланган эпилептик статус\nG41.9 Ноаниқ сабабли эпилептик статус\nЭпилепсиянинг асосий клиник мезонларига:\n1 – генетик мойиллик (оилавий анамнезда бўлиши);\n2– касаллик бошланиш ёши (ёшлик даврида);\n3 – нейростатусда ўзгариш бўлмаслиги;\n4 – интеллект ўзгариши\n5 – ЭЭГда асосий ритм сақланиши;\n6 – Нейровизуализацияда мияда структур ўзгаришлар бўлмаслиги;\n7 – Терапевтик ремиссияга доим хам эриша олмаслик.\nЭпилепсия билан оғриган беморларга аниқ тавсиялар бериш.\nБажарувчи – невропатолог, нейрохирург, анестезиолог-реаниматолог, фаррош, ҳамшира.\nКлиник стандартлар самарали давони белгиловчи минимал чора тадбирларни кўзда тутади, у беморда конкрет нозология, синдром аниқланган ҳолда амалга оширилади.\nБаённома – расмий хужжат бўлиб, бажарувчи томонидан амалга ошириладиган жараёнлар кетма кетлиги мажмуаси ва қоидалар йиғиндисига айтилади.\nНозологик форма: эпилепсия.\nМКБ – 10 бўйича коди: G40 – G41.\nАсорат: асоратига боғлиқ бўлмаган ҳолда;\nКасаллик диагностикаси учун зарур тиббий хизматлар рўйхати.\nҚВП шароитида тиббий хизмат\nКлиник белгиларни аниқлаш:\n-Турли хил тутқаноқ хуружларининг мавжудлиги.\n-Мазкур касаллик нима билан боғлиқлиги;\n-Аввалги тутқаноққа қарши даво;\n-Аввалги давонинг характери;\n- лаборатор ва инструментал текширувлар (қон ва сийдикнинг умумий анализи; биохимик анализ (умумий билирубин, тўғри, нотўғри фракциялари, АЛТ, АСТ; коагулограмма);\nТиббий хизматлар: касаллик оғирлик даажасини аниқлаш, тиббий хужжатни тўлдириш, бирламчи врачлик ёрдамини кўрсатиш (оғриқ қолдирувчи, седатив ва тутқаноққа қарши даво). Марказий район шифозонасига юбориш,оғир ҳолатда - биргаликда олиб бориш.\nТТБда тиббий хизмат даражалари\nКлиник белгиларини аниқлаш:\n-Турли типдаги тутқаноқ хуружларининг бўлиши.\n-мазкур касаллик ривожланишини нима билан боғлайди;\n-аввалги давонинг хусусиятлари;\nОкулист, терапевт, невропатолог, психиатр кўриги.\nФункционал: Электрокардиография; Эхо-ЭГ, ЭЭГ, Транскраниал допплерография, бош мия КТ ёки МРТси.\nКасаллик даваоси учун зарур тиббий хизматлар рўйхати (асосий ва қўшимча).\nТутқаноқ хуружлари характери ва сонини аниқлагандан сўнг, шунга мос давони белгилаш.\nТутқаноқ турига мос препаратни танлаш;\nБеморнинг индивидуал хусусиятларини эътиборга олиш;\nДорининг оптимал дозаси;\nЭпилепсия устидан ножўя таъсирларисиз фармакологик назорат ўрнатиш;\nМутахассис назоратида бўлиш (невропатолог ёки нейрохирург);\nТаъсир бўлмаган ҳолатда, хирургик давони махсуслашган стационарда муаммони ҳал этиш.\nТТБда диагностика ва даво натижалари\nҚуйидаги натижаларга эришиш мумкин:\nТутқаноқ хуружларининг тўхтатилиши;\nКасаллик асосий белгиларининг йўқотилиши;\nНеврологик симптоматиканинг ёмонлашишини олдини олиш;\nЭЭГ мониторинг нормализацияси;\nКасаллик зўрайганда – Махсуслашган марказга юбориш;\nМахсуслашган тиббиёт муассасасида диагностика ва даво даражалари\nКлиник белгиларини аниқлаш\nЖарохат даражасини аниқлаш анамнестик маълумотларга асосланган ҳолда, неврологик симптомлар, юзага келиш сони ва интенсивлиги; шунингдек лаборатор ва инструментал текширув натижаларига асосланган ҳолда амалга оширилади.\n-\tтурли типдаги тутқаноқ хуружларининг бўлиши.\nАнамнестик маълумотларни ўрганиш:\n-касаллик бошланган вақти;\n-мазкур касалликни нима билан боғлайди;\n- аввалги тутқаноққа қарши давонинг хусусиятлари;\nлаборатор ва инструментал текширувлар (қон ва сийдикнинг умумий анализи; биохимик анализ (умумий билирубин, тўғри, нотўғри фракциялари, АЛТ, АСТ; коагулограмма);\nКасаллик давоси учун зарурий тиббий хизматлар рўйхати (асосий ва қўшимча).\nАфсуски, тутканокка карши дори-дармонлар эпилепсия давоси учун универсал даво эмас ва баъзи беморларда дори ёрдамида ҳам натижага эришиб бўлмайди, мазкур беморлар тоифаси нейрохирурглар эътиборида бўлиб, эпилепсиянинг бундай тури фармакорезистент тури дейилади. Турли муаллифлар маълумотига кўра, фармакорезистент турдаги эпилепсия хамма эпилепсиянинг 20%ни ташкил этади. «Резистент» эпилепсия деб, дори моддаларнинг таъсири бефойда, неврологик ва психиатрик бузилишлар тинимсиз ортиб борувчи дорининг эса ножўя таъсирлари коррекция қила олинмайдиган ҳолга келиб қолишига айтилади (Зенков Л.Р.1999). Ушбу беморларда тутқаноқ хуружлари кўпайиб бориши билан ижтимоий адаптация қийинлаша боради, муаммо жиддий тус олади ва мазкур ҳолатларда оператив даво кўрсатма хисобланиши мумкин.\nОперациялар 3 гурухга бўлинади:\n1 – патологик ўчоқда бажариладиган;\n2 – эпилептик система ўтказув йўлида бажариладиган;\n3 – қўшимча усуллар.\nЭпилепсияларнинг 50% комплекс парциал эпилепсиялар ташкил этади. Бунда 60-80% ҳолатларда чакка бўлаги эпилепсияси бўлиб, чакка бўлагининг медиал қисмлари, кўпроқ гиппокамп сохаси склерози сабаб юзага келади. Оператив даво тактикасида мазкур сохани резекция қилиш керакми, йўқми деган фикр ҳали мунозаравий қолмоқда. Бу ўринда амигдалогиппокампэктомия қўлланила бошланди. Шунингдек фақат латерал пўстлоқни резекция қилиш билан олд чакка лобэктомияси хам таклиф этилди. Чакка бўлаги эпилепсиясида қўлланилувчи чакка лобэктомияси хануз кўп қўлланиладиган операциялардан бири бўлиб келмоқда.\nХирургик давонинг бошқа тури гемисферэктомия ҳам фокал тутқаноқ хуружларини давосида қўлланилади. Болалар церебрал фалажида гемиатрофия бўлган ҳолда амалга оширилган гемисферэктомиялар яхши натижа бергани хақида маълумотлар бор. Бунда эпилептик хуружларнинг йўқолиши билан бир қаторда харакат фаоллигида яхшигина ривожланиш кузатилган.\nЭпилептик система ўтказув йўлидаги операциялардан энг кўп тарқалгани каллозотомия. Мазкур операция америкалик олимлар тажрибаларига асосланган, улар хулосасига кўра эпилептоген стимулнинг бир ярим шардан иккинчисига ўтиб тарқалиши қадоқ тана орқали бўлади ва бу алоқани узиладиган бўлса стимулни миянинг хамма қисмига тарқалишини олди олинади. Натижалар тутқаноқ хуружи турига боғлиқ, энг яхши натижалар дроп-атакаларда кузатилган (75-100%).\nДавонинг эпилептик ўчоқ ўтказув йўлини стереотактик деструкция қилиш хам таклиф этилган. Муаллифлар фикрига кўра бунда амигдала ва таламуснинг ретикуляр ядроларини биргаликда стереотактик деструкция қилиш мақсадга мувофиқ, баъзилар эса – вентролатерал ва медиал ядроларини биргаликда деструкция қилиш кераклигини таъкидлашади.\nҚўшимча даво методи сифатида жавобли нейростимуляция адашган нерв нейростимуляцияси таклиф этилади. Аммо мазкур услублар қимматлиги билан амалиётга киритишга қийинчилик туғдиради.\nМахсуслашган тиббиёт муассасида диагностика ва давонинг модели натижаси:\nТутқаноқ хуружлариларинг йўқолиши;\nКасаллик асосий белгиларининг яхши тарафга ўзгариши;\nНеврологик дефицитнинг йўқлиги;\nЭЭГ мониторингда ЭЭГнинг нормаллашиши;\nКасаллик зўрайишида – махсуслашган марказга юбориш;\nҲозирги вақтда сайтда: 147та фойдаланувчи


Роналду ҳақида ҳеч қаерда айтилмаган 5та факт! – AllSportuz.com\nРоналду ҳақида ҳеч қаерда айтилмаган 5та факт!\nКриштиану Роналду ХХI асрнинг энг яхши футболчиларидан бирилиги шубҳасиз! Бугунги кунда футбол мухлислари икки кутбга: Роналду ва Месси томонга ажралган. Кириштиананинг мухлислари унинг нафақат ўйиндаги, балки шахсий ҳаётидаги воқеаларга ҳам қизиқишади.! Кришнинг хайрия ишларига кўп пул сарфлаётгани, унинг уч фарзанди суррогат она (фақат бола туғиб берадиган аёл шунақа аталади. Одатда суррогат оналар туғиши чекланган ёки туғмайдиган аёллар учун фарзанд туғиб беради. Бу жараён юқори технологялар ёрдамида амала оширилади) томонидан дунёга келгани, у тарихдаги энг машҳур спортчи эканлиги ҳақида кўп ва ҳўп эшитган бўлсангиз керак. Аммо ушбу мақолада Криштиану ҳақида сиз эшитмаган 5 та фактни айтиб ўтамиз!\n1. Жанжалкашлик ва тўпалончилик\nЭҳтимол, бу ҳақиқатдан сизни ажаблантирмаслиги мумкин, аммо биз бунга эътибосиз бўлиб ўтиб кетолмадик. Болалигида Роналду ҳақиқатан ҳам жуда жанжалкаш ва урушқоқ бола бўлган. Ўқитувчи унинг тез гапириши ва хулқи ҳақида ёмон гапирганида Криш жуда ғазабланади ва бутун синф ўқитувчининг ҳазилидан кулаётганини кўриб, 12 ёшли Криштиану ўқитувчига стул улоқтирган. Воқеада ҳеч ким жисмонан жабрланмаган. Аммо, бу воқеа дан сўнг Роналду мактабдан ҳайдалган.\n2. Қўл синдириш воқеаси\nУшбу воқеага унча узоқ бўлмади. 2013 йил ёзида «Реал» – «Борнмут» учрашуви бўлиб ўтди. Жарима зарбасини тепган Роналду тўпни ақл бовар қилмайдиган куч билан зарба бериб, шунчаки трибунага учириб юборган . Натижада, тўп 11 ёшли болага қараб тўғри йўналган. Бола эса юзини тўсган. Акс ҳолда тўп уни башарасини бузиб қўйиши ҳеч гап эмас эди. Шундай қилиб боланинг кўли синган.\nҲеч кимга сир эмаски, Криш ўз танасини, яъни жисмоний тайёргарлигини кузатишда ниҳоятда эҳтиёткор ва шижоатли. Роналдунинг танаси атиги 10% ёг ʼ! Тасаввур қилинг, шунчаки мускуллар тоғи! Португалияликлар ниҳоятда тез югуради.\nКўпгина спортчилар бирор нарса шарафига ўзлари учун татуировка қилишади ёки шунга ўхшаш нарсалар. Аммо Роналду эмас! Футболчининг ўзи эълон қилганидек, у учун бу принтсипиал масаладир. Ҳамма нарса Криш қон донори эканлиги билан изоҳланади. Танада татиуровкалар бўлса донор бўла олмайди.\n5. Энг яхши дўст\nУшбу воқеа Роналдунинг энг яхши болаликдаги дўсти Алберт Фантрау топилмагунча ҳеч қаэрда маълум қилинмаган. Улар Португалиянинг «Насионал» футбол клубида бирга ўйнашган. Бир куни ФС Спортинг скаут-агентлари келиб, бирдан иккита ўйинчини текшириб кўришди, лекин биттасини олишлари мумкин эди. Иккала футболчи ҳам тенг шартларда ўйнашди, гол уришди. Фантрау Криш бунга кўпроқ лойиқ эканлигини айтиб ўтишга қарор қилди. Натижада, Албертнинг карераси сўнди.\nАлберт Фантрау ниҳоятда олижаноблик қилди ва профессионал футболчига айланмади, аммо бунинг учун у мукофотланди – Криштиану энг яқин дўстига ҳашаматли уй совға қилди.\nPrevious Криштиану Роналду – XXI асрда 1000 та ўйин ўтказган биринчи ва ягона футболчи! Португалиялик – машина!\nNext Ҳа, “шустрый” Роналду! Венесуэла Вице Президентини қизини “ўраб” юрган экан-да!